María Luisa de Parma pe María Luisa de Borbón-Parma e spagnoleg, pe Maria Luisa Carlotta di Borbone-Parma en italianeg, ganet d'an 9 a viz Kerzu 1751 e Parma, ha marvet d'an 2 a viz Genver 1819, a oa pried da Carlos IV ha rouanez Spagn (1751-1819).\nMaría Luisa de Parma, gant Raphaël Mengs, 1765, eoullivadur war lien, 48 x 38 cm, Madrid, Mirdi ar Prado.\nHe foltred gant Francisco de Goya.\nSerc'h e oa d'ar pennvinistr Manuel Godoy. Poltredet eo bet meur a wech gant Goya.\n1 Priñsez da zimeziñ\n2 Maouez a c'halloud\n5 He bugale\nPriñsez da zimeziñAozañ\nMerc'h e oa da Fulup Iañ Parma ha da Elesbed Bro-C'hall, merc'h henañ Loeiz XV, roue Bro-C'hall. Merc'h-vihan e oa d'ar roue gall eta, ha d'ar roue spagnol Felipe V. Evel he c'hoar Isabella hag he breur Ferdinando e voe desket a zoare.\nHe mamm, a veze alies e lez he zad Loeiz XV, e Versailhez, a felle dezhi dimeziñ anezhi pe da briñs Asturiez, an danvez-roue spagnol Carlos IV, pe da zug Bourgogn, Loeiz Bro-C'hall (1751-1761), mab henañ an daofin Loeiz Bro-C'hall (1729-1765) hag e wreg Maria Josepha von Sachsen (1731-1767). Mervel a reas dug Bourgogn en bugel, e 1761, da zek vloaz, ha da neuze e oa Maria da vezañ euredet gant danvez-roue Spagn.\nMervel a eure he mamm e 1759, ha dimezet e oa bet he c'hoar Maria Isabella di Borbone-Parma, gant an danvez impalaer santel Joseph II, ha dre an eured-se e oa tostaet an darempredoù etre tiegezh ar roue gall (Bourbon) ha hini Aostria (Habsbourg-Lorraine).\nMervel a reas Izabel e 1763 ma klaskas an intañv Joseph II an Impalaeriezh Santel addimeziñ d'e c'hoar-gaer, gant ar soñj e vije kavet enni ar memes perzhioù mat evel en e baourkaezh gwreg. Ha setu an Impalaerez santel, Maria Theresia (1717–1780), mamm an intañv glac'haret, da skrivañ da lez Spagn. Ne voe ket souezhet gant ar respont : skrivañ a rae Carlos III e oa bet divizet dimeziñ e vab da Varia Luisa, diviz kemeret gant e bried muiañ karet, Maria Amalia von Sachsen (en amzer ma oa bev), c'hoar henañ da zaofinez Bro-C'hall ha marvet en 1760.\nMaouez a c'halloudAozañ\nEtre keit-se e oa deuet ar verc'hig Maria Luisa da vaouezig hag en 1765, pa oa en he 13 vloaz, e e timezas d'he c'henderv Carlos, a oa 17. Er bloaz-se en-eeun e varvas he zad.\nNe oa netra heñvel etre an infantez koant ha lemm he spered hag he fried pout. Petra bennak ma oa bet kemennet gant e dad roue, ne reas Carlos mann ebet da glask plijout d'e wreg ha ne gemeras ket diarbennoù da virout outi d'e zoganiñ. Dont a reas da vout serc'h da Manuel Godoy, strivañ a reas ken na voe anvet he fried-kleiz da gentañ ministr kenkent ha ma voe anvet he gwaz da roue, e 1788.\nFreuz ha reuz a oa e Bro-C'hall abaoe ur pennad gant an Dispac'h gall ha brezelioù Italia ar jeneral Buonaparte, anvet da impalaer. E Spagn e oa savet bec'h etre ar rouaned hag o mab pennhêr, an infant Fernando (1808) ma rankas ar roue kozh plegañ da leuskel e gurunenn gant e vab .\nKlask a reas Napoleone Buonaparte mont da hanterour etre tad ha mab. Pediñ a reas anezho da zont da Vaiona, e 1808. Beuze e tiskaras an daou roue, hag e vac'has ar gerent-se d'ar roue gall kozh Loeiz XVI en kastell Valençay, perc'hennet gant e vinistr Talleyrand. Lavaret e voe zoken e voe graet « bastard » gant ar rouanez fuloret eus he mab.\nNapoleon a lakaas e vreur Giuseppe Buonaparte da roue Spagn, hag anvet e voe José Iañ. D'an 2 a viz Mae 1808 e oa ur bagad soudarded c'hall oc'h ambroug an infanted yaouankañ da-gaout o zud pa voe klasket tabut outo gant pobl Madrid. Reuz ha dispac'h a savas neuze, ha kriz e voe kaset an dorzh gant ar C'hallaoued, evel ma voe diskouezet gant Goya en e sziv daolenn, Dos de Mayo ha Tres de Mayo.\nPa gouezhas Napoleon, peogwir e oa bet dilezet e gurunenn gant ar roue kozh Carlos IV en 1808, eo e vab a voe lakaet da roue, ha hennezh e oa Fernando VII. Harluet e voe e dud e Bro-C'hall, en Fontainebleau, Marseille ha Nice, a-raok mervel o-daou e Roma en 1819.\nLa familia de Carlos IV (Tiegezh Carlos IV), taolenn gant Francisco de Goya.\nMaría Luisa ha Carlos IV o deus bet pevarzek bugel (ouzhpenn-se e reas dek kolladenn, gant se e voe brazez peder gwech warn-ugent).\nBrudet e oa an darempred etre Maria Luisa ha Manuel Godoy. Lavaret e voe eo Manuel Godoy an hini a oa tad ar re yaouankañ, evel ma soñje d'al livour Francisco Goya pa boltredas an tiegezh roueel en 1800, da lavarout eo Francisco de Paula de Borbón ha María Isabel, a voe rouanez an Div Sikilia, hag a gleve gant he mamm-gaer e oa « bastardez epileptik ganet eus an torfed hag an drougiezh ».\nSetu anvioù he bugale:\nCarlos Clemente ( 1771 - 1774)\nCarlota Joaquina ( 1775 - 1830), rouanez Portugal\nMaría Luisa ( 1777 - 1782)\nMaría Amalia ( 1779 - 1798)\nCarlos Domingo ( 1780 - 1783)\nMaría Luisa ( 1782 -1824), rouanez Etruria\nCarlos Francisco ( 1783 - 1784) , marvet da ur bloaz,\nFelipe Francisco ( 1783 - 1784) marvet da ur bloaz,\nFernando VII (1784 - 1833), roue Spagn.\nCarlos María (1788 - 1855), pretendiente carlista.\nMaría Isabel ( 1789 - 1848), rouanez an Div Sikilia\nMaría Teresa (1791-1794) , marvet da dri bloaz,\nFelipe María ( 1792 - 1794) marvet da zaou vloaz,\nFrancisco Antonio ( 1794 - 1865), dug Cádiz.\nPriñsez an Asturiez\nAnton Raphael Mengs (1765)\nEn he dilhad lez\nGant he mantilla\nArdamezioù ar rouanez\nAdtapet diwar « https://br.wikipedia.org/w/index.php?title=Maria_Luisa_Carlotta_di_Borbone-Parma&oldid=1811619 »\nDernière modification le 29 Du 2018, à 15:37\nKemmoù diwezhañ degaset d'ar bajenn-mañ d'an 29 Du 2018, da 15:37.


Darvoud - Wikipedia\ndra a c'hoarvez\nUn darvoud a zo un dra a c'hoarvez en ur poent resis ken m'eo bet gwelet pe santet m'eo bet ur seurt torridigezh e-kreiz an heuliad poentoù diaraok ha diwar-lerc'h. Tarzhañ a ra an dra nevez-se, en un doare dic'hortoz peurliesañ, met a-wechoù ne bad ket, kuit da vezañ diefed.\n1 Ster diresis\n2 Ster skiantel\n2.1 Er skiantoù dre vras\n2.2 En debegouriezh hag er stadegouriezh\n2.3 En urzhiataerezh\nDre vras e vez lavaret ez eus bet un darvoud pa teu n'eus forzh peseurt tra dibar pe dic'hortoz. E buhez ar pemdez e vez implijet kalz ken oe diazez ar pezh a vez anvet ar c'heloù a vez treuzkaset d'un den da unan all pe reoù all. N'eus ket un eston m'eo keloù war an darvoudoù, bras ha munut, ar pezh a vez skignet gant an mediaoù (kelaouennoù, skingomz, skinwel hag all).\nMateri an Istor eo an darvoudoù, bras ha bihan, adlakaet diwar wel diwar roudoù lezet gant an dud (testennoù, savadurioù hag all). Evit un heuliad darvoudoù dibar e vez implijet ar ger "darvoudoù" gant ur merk amzer a-wechoù. Lavaret e vez "Darvoudoù Mae 1968", da skouer. Un dro-lavar izelañ eo evit chom hep reiñ un anv resis da darvoudoù kriz pe diaes da gompren.\nEr skiantoù dre vrasAozañ\nKemm ur stad pe gemm un endro diwar gemm un arvent eo un darvoud. Posupl eo mentañ padusted an darvoud pa vez sevenet un arnod evit studiañ anezhañ.\nEn debegouriezh hag er stadegouriezhAozañ\nUn darvoud a zo an draezhenn difetis (un dro-lavar) ma vez graet ur studiadenn warni.\nUn darvoud a zo un ober kaset d'an ardivinkoù gant un implijer pe gant ur programm evit ma vo lañset ur c'heweriañ.\nAdtapet diwar « https://br.wikipedia.org/w/index.php?title=Darvoud&oldid=1947348 »\nKemm diwezhañ d'an 14 C'hwe 2022 da 07:55


D’an 09 a viz mae e oa deiz ar c’huzul-kêr e Karaez. Kinniget eo bet gant Kristian Troadec e vefe roet ur yalc’had a 3000€ da lakaat divyezhek mailhuroù ar skipailhoù sport eus ar gumun (daou glub sport a zo e Karaez : « Les dernières cartouches » hag an « entente monts d’Arrée Carhaix »). Nac’hañ a reas Pierre-Yves Thomas, paotr ar PCF, votiñ evit se. « Penaos an diaoul e c’hellomp treiñ anv ar sponsor da skouer » emezañ. Hag an aotrou maer da respont dezhañ ne oa ket anv d’hen ober. Lakaat e brezhoneg anvioù ar skipailhoù a oa ar pal kentoc’h. Chom a reas ar c’homunour hep votiñ a-benn ar fin.\nE rannvro Paris e oa Pierre-Yves Thomas o chom a-raok. Dilennet e oa bet eno memes. War ar renk e oa evit ar votadegoù rannvro a zeu a-raok leuskel e blas d’ar vaouez dibabet gant an NUPES : Mélanie Thomin (PS).\nTags : divyezhegezh, Karaez, Kristian Troadec, pierre-yves thomas\nPanelloù divyezhek brezhoneg-galleg e Blaen (44)\nEürus evel ar brezhoneg e Langoned !


Al Liamm kelaouenn-elektronek – Stefan Carpentier\nAl Liamm kelaouenn-elektronek\nUr pennadig zo ne oan ket koumanantet ken d’al Liamm, abalamour d’ar priz da gentañ, ha da eil… re hir e vefe kontañ kement-se da’m soñj (pe d’am soñj? n’emañ ket a-du an holl ‘m eus aon war ar poent-se). Ma, bezet pe vezet, droch e kaven chom hep bezañ koumanantet ha kas skridoù d’ar gelaouenn hep kaout ar blijadur d’o gwelet enni.\nN’eus ket keit-se ez eus bet gwerzhet din ur smartfon evit dister briz ha dre se ez on gouest bremañ da gas un nebeud levrioù elektronek ganin hep aon da wastañ ma sac’h pe ma levrioù. Evel-se ivez ne’m eus ket ezhomm da brenañ ur c’hastell evit kavout plas da’m levrioù.\nSed aze eta em eus gallet adkoumanantiñ evit 15€, ar pezh n’eo ket ker tamm ebet. Ha gallout a reer pellgargañ ar gelaouenn er stummoù ePub HA Pdf, gortozit avat, n’eo ket echu ! En ho kont e chom ar skouerennoù elektronek ha gallout a ra an nen o lenn enlinenn ivez pe o fellgargañ adarre mard int bet kollet. N’eo ket eus ar c’hentañ? N’eus tamm DRM ebet, n’eus netra da virout ouzh an nen da lakaat e/he skouerennoù e meur a venveg.\nTRUGAREZ DEOC’H tud Al Liamm !\nNotenn: en niverenn 402 ez eus div droidigezh ganin: barzhoneg E.A. Poe hag ur verrdanevell gant Sybille Marchetto.\nBremañ ne vank ken nemet d’ar re all ober ar memes tra. Soñjal a ran dreist-holl en Hor Yezh, kelaouenn skiantel hag a dalvezfe ar boan kaout er furmad PDF evit gallout klask gerioù h.a.\nGoulenn ouzhoc’h: unan bennak ac’hanoc’h a rafe gant Geriadur Tomaz ? Mat eo?\nAuteur StefanPublié le 27 février 2014 Catégories Brezhoneg, Lennadennoù, Non classé\n7 réflexions sur « Al Liamm kelaouenn-elektronek »\n7 mars 2014 à 23 h 14 min\nPlijus eo lenn kement-mañ 🙂\nMarteze e vefe dav din kas ul lizher dezhe evit ma oufent? Ne vez ket mui embannet lizheroù en notennoù? Ne vez ket kaset o soñj gant an dud ken? (marteze a-walc’h n’ouzout ket hiroc’h evidon :p )\nKas liamm da bennad dre bostel d’an nebeutañ! Me gav din e vez embannet c’hoazh lizhiri ‘zo (met moarvat ne vez ket resevet kement ha gwechall) pa vezont fromus pe dedennus. Na douan ket eo gwir bater ^^\nPing : Heklev sevenadurel Al Liamm | Etre kantreal ha rambreal\nPing : Ar skrin el Liamm niverenn 406 | Etre kantreal ha rambreal\nYa, me ivez em eus ur c’houmanant elektronek ha kavout a ran kalz gwelloc’h e mod-se ! erru e oan d’en em c’houlenn hag-eñ ne oan ket o vont da baouez gant va c’houmanant abalamour d’ar plas kemeret gant ar c’helaouennoù…\nDiaes brasaat an ti evit reiñ bod d’al levrioù ha d’ar c’helaouennoù, siwazh. Gwelet a ran an estajerennoù o plegañ dindan ar pouez met n’on ket evit en em zizober diouzh netra (pe dost) :'( Ur ranngalon e vefe din.\nPriz ar c’houmanant en deus ma sachet ivez, ne nac’han ket.\nPrécédent Article précédent : Karantez, digarantez\nSuivant Article suivant : Aux esprits chafouins


Roc'h Koad Pehen - Wikipedia\nRoc'h Koad Pehen\n(Adkaset eus Roc'h Koad Pehen pe Roc'h an Impalaerezh)\nUr sell dispar a vez taolet ouzh an Elorn pa vezer war lein Roc'h Koad Pehen. Sevel a ra betek 35m a us d'ar stêr, nepell diouzh an Treizh, al lec'h ma veze treuzet ar stêr gant ar vag a rae an treizh etre Plougastell hag Ar Releg-Kerhuon a-raok ma vije savet Pont Albert Louppe etre 1926 ha 1930.\nGwalenn an Impalaerez\nPa oa deut an Impalaer Napoleon III da Vrest asambles gant e wreg e 1858 e oa aet an Impalaerezh Eugenie da weladeniñ he c'hendervez a oa o chom e Maner Kererod. O welet Roc'h Koad Pehen e teuas c'hoant dezhi pignat d'an nec'h. Ur walenn a gouezhas diouzh he biz ha biskoazh ne voe kavet en dro. Abaoe ar mare-se e vez graet Roc'h an Impalaerez eus Roc'h Koad Pehen.\nRoc'h an Diaoul[kemmañ | kemmañ ar vammenn]\nHervez ur vojenn gozh eo gant an Diaoul e vije bet taolet ar Roc'h-se, ur stumm iskis dezhi. O pourmen e oa Paolig e Plougastell gwisket evel ur c'hlasker-bara. Skarzhet e oa bet kuit gant Plougastelliz ha mont a reas da glask bod en tu all d'an Elorn. Ne oa ket bet gwall zegemerusoc'h al Leoniz koulskoude, nemet ur wrac'h kozh a oa o chom a-hed ar stêr Elorn. Asantiñ a reas reiñ bod ha boued d'an Diaoul evit an noz. An deiz war-lec'h vintin e c'houlennas da zigoll digant Paolig kas kuit ar mein bras a oa en he liorzh. Evit he zrugarekaat e voe taolet a-youl vat an holl vein en tu all d'an Elorn diouzh tu Kerne, ha sevel a reont uhel bremañ a-hed ar ribl Plougastell. Teodoù fall ar Releg Kerhuon a lavar e vije bet savet ar vojenn-mañ gant Kerneviz Plougastell a glaske reiñ da grediñ evel-se e oa Satanas dorn ha dorn gant o enebourien muiañ karet. Ma klasker mat avat e weler c'hoazh Arouez an Diaoul bet lezet gantañ e nec'h Roc'h Koad Pehen ur wech echu e labour gan\nDiouzh nec'h Roc'h Koad Pehen\nMein eus mare an Devonian[kemmañ | kemmañ ar vammenn]\nMein Krag eus mare an Devonian eo Roc'h Koad Pehen. Gwazhiennadoù marmor ha kwartzit a vez en o zouez. Gwasket kreñv e oa bet ar garegenn d'ar poent-se hag evel se eo deut da gaout ar gwiskadoù mein ur stumm tost a-blom troet diouzh ar gwalarn d'ar mervent. Ul lec'h dispar eo evit ar graperien reier, a zeu ingal war-zu Roc'h Koad Pehen da bleustriñ war o sport.\nAdtapet diwar « https://br.wikipedia.org/w/index.php?title=Roc%27h_Koad_Pehen&oldid=1083568 »\nKemmoù diwezhañ degaset d'ar bajenn-mañ d'an 24 Her 2011, da 19:25.


Journal de Renaud Camus, mercredi 17 avril 2013\ncréée le jeudi 18 avril 2013, 18 h 58\nmodifiée le lundi 6 mai 2013, 18 h 47Mercredi 17 avril 2013, minuit & demi. J’ai été plutôt inquiet lorsque j’ai reconnu au téléphone la voix de H., cette après-midi — ~~~ ~~~~~~~~ ~~~’~~~ ~~’~~~~~~~~~ ~~~~~ ~~~ ~~~~~~~~~~ ~~’~~~~~~ ~~~~~~ ~~~~~~~~~~~ ~~~~~~ ~~~ ~~~~ ~~~~~ mon discours dit “~~~ ~~~~~~~~”, ~~~~~~~~~ ~~~~~~~~… ~~~~~ ~~~~ ~~~ ~~~~~ : ~~~ ~~~ ~~~~~~~~~~~~ ~~~ ~~~~~~~~~~ ~~~~~ ~~~ ~~~~~~~~~~, ~~~ ~~~~~ ~~~ ~~~~~ ~~~~~~~~ ~~~ ~~~~~~ ~~~~ ~~~~~~~ ~~~~ ~~~~~~ évocation de sa ~~~~~~~~~ ~~~ ~~~ ~~~ ~~~~~~~~~~ ; ~~~ ~~~ ~~~~~~, ~~~~~ (~~~ ~~’~~~~~~~~ ~~~~~), ~~~~~~~~ pleuré.\nBien ~~~’~~~ ~~~~~~ ~~~ ~~~~~ ~~~~~ ~~~~~~ ~~~~~~~~~~~~, ~~~ ~~~~~ ~~ ~~~ ~~~~~~ ~~~ à se juger ~~~~~~~~ ~~~~~ ~~~ ~~~~~~~~ ~~~~ ~~~ ~~~~~~~~, ~~~ ~~~’~~~ ~~~~~~~ ~~~~, ~~~ ~~ ~~~~~~~~~~~ ~~~~~ ~~~~~~~ ; ~~~ ~~~~~ ~~ ~~~~~ ~~~~~ ~~~ ~~~~~~~~~, ~~~ ~~~~~~~-~~-~~~. ~~~ ~~~~ même devenu très ~~~~~~~~~~~~, ~~~ ~~~~~~~ — ~~~~ ~~~~~~~~ ~~~~ ~~~ ~~~~~~~~~ ~~~~ ~~~ ~~~~~~~~ ~~~~~, ~~~~~~, ~~~~~~ ~~~~~~~ ~~~~ ~~~~~~~~~~ ~~~’~~~ l’aimait.\nLa ~~~~~~~ ~~~~~~ ~~ ~~~~~~~ — ~~~~~, ~~~~~, avec une brusquerie ~~~~~~~~~~~~. ~~~~~ ~~~ ~~~~~~-~~~~~ ~~~ ~~~~~~~~ ~~~ ~~~~~~ ~~~ ~~~ ~~~~~~~~~~ ~~~~~~~~~ ~~~ ~~~~~~~~ ~~~~~~~ ~~~~~~ ; ~~~~~~ ~~~~~~-~~~~~ ~~~~~ ~~~~~~ ~~~~~~~~ ~~~~~~~~~ ~~~ ~~~ ~~~~~~~~~, ~~~~~ ~~~~ remparts de L’Isle-Bouzon.\nC’est ~~~~~~~~~~~ ~~~ ~~~~~~~~ ~~~~~~~~~~, ~~~ ~~~ ~~~~~~ ~~~~~~ ~~~~ ~~~ ~~~ ~~~~~~ ~~’~~~~~~~~~~ ~~~~~~. ~~~~~ ~~~~ ~~~~~~~ ~~~~~~~~~~ ~~~~~ ~~~ ~~~~~~ ~~~ ~~’~~~~~~ ~~~~ ~~’~~~ ~~~~~ ~~~ vif qu’on le ~~~~~~~~~ ~~~~~ ~~’~~~ ~~~ ~~~~ ~~~~~~~ ~~~~~~~~~~~~~~~~, ~~~~~ “~~~~~~~~~”. ~~~ ~~~~~ ~~~~~~~~ ~~~~ ~~~~~~~~~~~~ ~~~ ~~~~~~, ~~~~~~ ~~~~ ~~~~~ ~~~ ~~~~ ~~~~~~, ~~~ ~~~~ ~~~ ~~~~~~~~~ ~~~~~~~ du peintre Béla ~~~~~~~, ~~~~~ ~~’~~~~~~ ~~~~~~~ ~~~~~~~~ ~~~~~~~~~~~~~~~~~ ~~~ ~~~~~~~ ~~~ ~~~ ~~~~~~~, ~~ ~~~~~~-~~~~~~, ~~~~~ ~~~ ~~~~~, ~~~~~ ~~~~ ~~~~~ ~~~~~~~~ ~~~~~ ~~~ ~~~~~~~~ ~~’~~~~~~~~, ~~~ ~~~~~ — ~~’~~~~ un maître des ~~~~~~~~ ~~~ printemps.\nJ’aimerais ~~~~~ ~~~~~~~~~~ ~~ ~~~~~~~~~~~, ~~~~~ ~~~~~~~. ~~~~~ ~~’~~~~~~~~~ ~~~~~~~~~~ ~~~~~~~~. ~~~~~~ ~~~ ~~~~ ~~~~~~~, ~~~ ~~~~ ~~~~~~, ~~~ ~~~~ ~~~~~~~~ ~~~~~~~ ~~’~~~~~, ~~~ ~~~~~~~~~~~ en rien de ~~’~~~~~~~~~ ~~~~~~ ~~~’~~~ ~~ d’eux.\nAinsi, ~~~~~ ~~~~~~~~~ ~~~~~ ~~~~~~~~~~~~, ~~’~~~~~~~~~ ~~~~~~~ ~~~~ ~~~~~~~~ ~~~ ~~~ ~~~~~~ ~~~~~~, ~~~ ~~~~~ ~~~ ~~’~~~~~~, ~~ Châteauroux.\nEt ~~’~~~ ~~~~~~~~ ~~’~~~~~~ ~~~~~, pour la première ~~~~~, ~~~~~~ ~~~~~ ~~~~~~~~~~ ~~~ ~~~~~~ ~~~ ~~~ ~~~~~~, ~~~~ ~~’~~~~~~~~~~, ~~~~ ~~~~~~~~~~~~~ ~~~ ~~~~~~~ Raoul ~~~ ~~~~~~~~~~~ Rou, ~~~~~~, ~~~~~~ ~~~ ~~~~ ~~~~~~~ ~~~ ~~~~~ d’ou, pour que la ~~~~~~, ~~~~ ~~~ ~~~~~~~~~~ ~~~~~~~ ~~~~~~~~~ ~~~~ ~~~~ ~~~~~~~~-~~~~~~, ~~~~~ ~~~~~~~~ Châteauroux.\nEt ~~~~~~~~~, ~~~~ ~~~~, ~~~~~~~~~ ~~~ ~~~~~~~~~~~~-~~~~~ ~~~~ ~~~~~~~~~, ~~~~ & ~~~~ ? ~~~ ~~~~~ ~~~~~ passionnant, Issoudun — ~~~ ~~~~~~~-~~~ ~~~~ ~~~~~ ~~~~ ~~~~~~~~~ ~~~ ~~~~~~~…\nvoir l’entrée du mercredi 17 avril 2013 et ses 7 images dans Le Jour ni l’Heure


Pêr II (dug Breizh) - Wikipedia\nPêr II (dug Breizh)\n(Adkaset eus Pêr II a Vreizh)\n7 a viz Gouhere 1418\n22 a viz Gwengolo 1457\nArdamezioù Pêr II, pa ne oa nemet Kont Gwengamp.\nPêr II, ganet d'ar 7 a viz Gouhere 1418, ha marvet d'an 22 a viz Gwengolo 1457 e Naoned, a voe dug Breizh eus 1450 da 1457, war-lerc'h marv e vreur henañ Frañsez Iañ.\nPêr II o pediñ\nPêr II ha Francoise d'Amboise\nObidoù Pêr II hag Arzhur III, (Hervez Martial d'Auvergne, XVvet kantved)\nMab e oa da Yann V ha da (Janed Bro-C'hall).\nDimeziñ a reas da Françoise d'Amboise, met divugel e chomas. Anvet e voe da zug e 1450 ha ren a reas e-pad seizh vloaz. Derc'hel a reas da bolitikerezh e dad : mirout an dugelezh er-maez eus ar Brezel Kant Vloaz ha reiñ tro d'ar vro da binvidikaat.\nLent e oa an Dug, didrouz, met pennek a-wechoù. Ma c'houarnas ar vro gant skiant eo, war a greder, dre aked e bried a zo bet lakaet e renk an dud evurus. Houmañ a boanias da lakaat er c'hargoù a iliz pe a c'houarnamant ar re ouestañ hag ar re onestañ. Ne lezas ket kennebeut kuzulierion an Dug da deurel tailhoù pounner war ar bobl, war zigarez ma oa houmañ pinvidikaet gant ar peoc'h.\nPêr II a venne mirout he frankiz d'ar vro. C'hoari en deveze oc'h en em silañ etre pavioù hec'h amezeien : Bro-Saoz ha Bro-C'hall. Ar re-mañ, kant vloaz a oa endeo, ne vrezelekaent mui war douar Breizh. Met Breizh, evit chom en he sav, a ranke harpañ an eil rouantelezh pe eben. Yann V, a-du gant ar Saozon er penn-kentañ, a droas gant Bro-C'hall en amzer santez Janed Ark, hag a viras an doare-ober-se betek e varv. E vab Frañsez kentañ a gendalc'has d'en em glevout gant Bro-C'hall ha Pêr II ne zislavaras ket e vreur war ar poent-se.\nKastizañ a reas evelato un torfed graet en amzer Frañsez kentañ. Ar priñs Jili a Vreizh, breur da Bêr ha da Frañsez, a oa bet toullbac'het en amzer Frañsez e-unan abalamour ma tiskoueze re ar garantez a zouge d'ar Saozon. Toullbac'hañ a oa trawalc'h d'an Dug Frañsez, met Jili en doa enebourion douet, dreist-holl Arzhur a Venez-Alban. Hemañ a gavas a-du gantañ gouarnour kastell An Hardouineg, e-lec'h m'edo kraouiet Jili. Ar priñs kaezh a voe taget eno gant bourevion paeet evit-se… Deuet da vezañ Dug nebeut goude, Pêr II a lakaas barn ar re gablus. Dibennet e voe ar gouarnour met Arzhur a Venez-Alban a c'hellas en em sachañ en ur vont d'ur gouent. Diwezhatoc'h e vezo anvet da Arc'heskob Bourdel gant Roue Bro-C'hall Loeiz an unnekvet !!!\nD'ar mare ma pigne Pêr II war an tron e oa ar Saozon war-nes bezañ skarzhet kuit diouzh Bro-C'hall. Kuzulierion ar roue a gemeras neuze hardishegezh. Gwelout a raent o tostaat ar mare ma c'hellfent lakaat o c'hrabanoù war Vreizh, ur vro binvidik, hep kaout ezhomm da soñjal hag eñ o doa ar gwir d'en ober. Reiñ a rejont da Bêr II an tañva eus o soubenn ; e kreisteiz ar vro e tisklêrjont en doa ar Roue galloud war douaroù eskob Naoned hag en hanternoz e laeras ofisourion ar Roue div pe deir leviad vat a zouar da stagañ ouzh an Normandi.\nHep ehanañ e klasked trouz ouzh ar Vretoned. Er bloaz 1455 e voe ken hegaset Pêr II ma lakaas ober un enklask war ar gwirioù a roue en doa Dug Breizh ha war frankizioù ar vro… An testoù a ziskulias n'en doa ket Dug Breizh muioc'h a zever da zentiñ ouzh ar Roue eget m'en doa ar Roue da sentiñ ouzh Dug Breizh. War-lerc'h an enklask-se e santas Pêr II e oa harpet gant e bobl hag e roas da c'houzout d'ar Roue ne asantfe ket e vije breset e wirioù a Zug : "An Dug, emezañ, ne c'hellfe ket lezel ober kement-se, nag e bobl er gouzañv. Gwell e vefe gant an Dug kaout poan ha mervel en ur en em zifenn diwar an tabut-se."Kement-mañ a skrive d'ar Roue er bloaz 1455. Daou vloaz diwezhatoc'h e tiskenne er bez, re nebeut a amzer marteze evit lakaat e vro e stad d'en em zifenn. Amzer a-walc'h avat evit kompren kalz traoù. Kompren a c'helle e ro ur vro binvidik c'hoant d'ar broioù all da lammat warni. Seul binvidikoc'h ar vro, seul brestoc'h e rank bezañ d'en em zifenn.\nUn dra 'zo evelato ne oa ket anavezet a-walc'h gant Pêr II. Krediñ a rae e oa a-walc'h dezhañ bezañ gouest da brouiñ e wirioù, met kuzulierion ar Roue a grede e c'helle ar Roue ober ar pezh a gare gant ma vije evit mad e rouantelezh. Kement-se a zo kement ha lavarout e c'heller ober an droug evit tizhout ur vad bennak. Mar galle ar Roue terriñ al lezenn evit kreskiñ e rouantelezh e c'hellje ivez, un devezh a vije, bresañ gwirioù Dug Breizh. En devezh-se, mar ne vije ket bet ar bobl a-bezh a-du gant an Dug, penaos e c'hellje an dugelezh mirout he frankiz ? A-benn tregont vloaz hepken war-lerc'h marv Pêr II e voe anavezet splann ar gwirionezioù-se war an dachenn-emgann. Da c'hortoz ar gwallzarvoudoù-se, amzer an Dug Pêr II a voe un amzer a beoc'h, a binvidigezh, a ouelioù, a santelezh war an tron.\nE 1803 e vije bet digoret bez an Dug ha n'eo ket eskern eo a oa e-barzh hogen un jak ha ne ouzer ket ar perag a gement-se...\nFrañsez Iañ Rouaned ha Duged Breizh\n1450 – 1457 War e lerc'h:\nAdtapet diwar « https://br.wikipedia.org/w/index.php?title=Pêr_II_(dug_Breizh)&oldid=1847212 »


Morreder brezel - Wikipedia\n(Adkaset eus Lestr-bale)\nUr morreder brezel, pe lestr-bale, zo ur seurt lestr brezel. Implijet eo bet ar ger-se e-pad meur a gantved, ha sterioù disheñvel en deus bet hervez ar mare. Da vare ar merdeerezh dre lien e klote an anv a vorreder gant ur seurt kefridioù – sklêrijennañ, argadiñ pe gwareziñ listri kenwerzh – kemeret e karg gant ar fourgadennoù pe ar skloupoù.\nUSS Port Royal (CG-73), ur morreder gant fuc'helloù klasad Ticonderoga, lañsed e 1992.\nAr morreder rusian Aurora\nAdalek kreiz an XIXvet e teuas ar ger morreder da vezañ un anv klas listri implijet evit hevelep kefridioù, daoust ma oa morrederioù a bep seurt ment, eus ar morrederioù bihan d'ar morrederioù hobrejonet a oa ken bras (daoust ma ne oant ket ken galloudus) hag al listri hobregonet.\nE deroù an XXvet kantved e oa bihanoc'h ar morrederioù evit al listri hobrejonet met brasoc'h evit al listri-distruj. E 1922, skrid-emglev Washington a lakaas ur vevenn da vent ar morrederioù pounner a oa termenet ennañ evel listri brezel eus muioc'h evit 10 000 tonenn dilec'hiadur gant kanolioù na oa ket muioc'h evit 203 mm treuzkiz dezhe. Talvezout a reas an termenadur-se betek diwezh an Eil Brezel-bed.\nE diwezh an XXvet kantved ez eas al listri hobrejonet diwar c'hiz dre ma ne oant ket graet ken diouzh ar brezel war vor evel ma veze renet, ar pezh a reas eus ar morrederioù ar re vrasañ hag ar re c'halloudusañ eus al listri brezel war ar morioù. Cheñchet en deus roll ar morrederioù diouzh ar bigi ha diouzh ar morluoù. Alies e oant karget eus an difenn a-enep tagadennoù o tont eus an aer, da dagañ ar bigi kenwerzh pe da vombezañ an aodoù. E-pad ar Brezel yen e savas an U.S. Navy morrederioù gant fuc'helloù pellurzhiet a oa o fal, da gentañ, pourchas difennoù a-enep tagadennoù o tont eus an aer, e-skoaz morlu an URSS a savas morrederioù gant fuc'helloù a-enep ar bigi a oa da c'houelediñ strolladoù dougerien kirri-nij an OTAN.\nHiziv an deiz, teir broad hepken a implij morrederioù, ar Stadoù-Unanet, Rusia, ha Perou (BAP Almirante Grau (CLM-81) pa servije atav e morlu Perou), daoust ma teu ar c'hemm etre ar morrederioù hag al listri-distruj da vezañ tanv-kenañ. Ar patromoù listri-distruj nevez (ar c'hlasadoù Zumwalt pe Arleigh Burke da skouer) a vez alies brasoc'h ha galloudusoc'h evit ar c'hlasoù morrederioù a vez implijet en o raok.\nAdtapet diwar « https://br.wikipedia.org/w/index.php?title=Morreder_brezel&oldid=1889169 »\nDernière modification le 4 Kzu 2020, à 21:56\nKemmoù diwezhañ degaset d'ar bajenn-mañ d'an 4 Kzu 2020, da 21:56.


Mozilla Firefox a zo ur merdeer web digoust, diorroet ha dasparzhet gant Mozilla Foundation sikouret gant kantadoù a dud a youl vat a-drugarez da doareoù diorroiñ ar poellad frank/open source ha da frankiz e god tarzh.\n23 a viz Gwengolo 2002\n9.4 Mo (Linux)\n17.2 Mo (Mac OS X)\n7.7 Mo (Windows)\nEn deroù e oa Firefox ur programm derevet eus ar poellad Mozilla (anvet SeaMonkey hiziv an deiz), met ennañ an arc'hwelioù merdeiñ nemetken.\nAr poellad liessavennek-mañ a zo kenglotus gant stummoù disheñvel Microsoft Windows, Mac OS X ha GNU/Linux. Lakaet eo bet war reizhadoù korvoiñ disheñvel, ar pezh a zo posupl gant ar c'hod tarzh a zo lakaet e kerzh dindan tri lañvaz disheñvel er memes koulz (MPL, GPL et LGPL).\nAr poellad-mañ en deus bet ur berzh kreskus abaoe e embannadur, o tipaseal an hanter-miliard[D 1] a pellgargadurioù e C'hwevrer 2008. Memes ma ne ziskouez ket an niver-mañ an niver gwirion a implijerien e deuet Firefox deuet da vezañ buan-tre kevezer brasañ Internet Explorer, merdeer web Microsoft.\n1 Savennoù a c'hell lakaat Mozilla Firefox da dreiñ\n2.1 Doujañs da skouer ar Web\nSavennoù a c'hell lakaat Mozilla Firefox da dreiñAozañ\nFirefox a zo ur poellad a dro war un niver bras a reizhadoù korvoiñ.\nTu zo neuze da staliañ Firefox war ar reizhadoù da-heul :\nGNU/Linux, BSD, Solaris hag en un doare hollekoc'h, war an holl reizhiadoù korvoiñ kenglotus UNIX\nWindows NT (Windows 2000, Windows XP, Windows Vista ha Windows 7 en o zouez)\nLakaet war reizhadoù all evel FreeBSD[V 1], OS/2[V 2], Solaris[V 3], IRIX, RISC OS[V 4], SkyOS[V 5], BeOS[V 6], Windows XP 64 ha Windows Vista 64 bit[V 7].\nAr merdeer a c'hell bezañ implijet adalek un diazez glanaet. Kentoc'h eget bezañ roet gant un niver bras a dibarzhioù, Firefox en deus kantadoù a plug-inoù ha temoù grafek, evit ma vefe tu d'an implijer da lakaat anezhañ evel m'en deus c'hoant. Un nebeud arc'hweladurioù a vez kavet er stumm glan :\nAr merdeiñ dre ivinelloù (tab) ;\nUn harzer pop-up ;\nUr reizhiad lusker enklask ;\nSinedoù dialuskel (lenner lanvioù RSS hag Atom) ;\nUr reizher reizhskrivañ ;\nUr sil eneppesketa ;\nDoujañs da skouer ar WebAozañ\nAr Mozilla Foundation, a-drugarez d'e lusker framm Gecko, a heuilh en e boelladoù ar reoladoù ha skouerioù digor, da gentañ reoù ar World Wide Web Consortium.\nAr prouad Acid2 a zo bet tremenet abaoe an 3 stumm[V 8], padal ez eo an test Acid3 n'eo tremenet ul lodenn nemetken, gant 93% evit stumm diwezhañ ar poellad (Firefox 3.5). Hogen, an disoc'h-mañ a vez o kreskiñ dibaouez[V 9] (94/100 evit ar 3.6 beta3).\nEvel lodenn vrasañ ar merdeerien a-vremañ, Firefox a zo gouest da ziskouez skeudennoù gant an treuzwelladur e PNG.\nDaveoù da stummoù Firefox\n↑ (en) Firefox war an teul FreeBSD\n↑ (en) Raktres Warpzilla war Mozilla.org\n↑ (en) Mozilla Firefox evit RISC OS\n↑ (en) Karned Web Pascal Chevrel : Firefox war SkyOS\n↑ (fr) Firefox 3 : ul listenn gentañ eus an arc'hweladurioù gortozet, pennad PCInpact.\n↑ (en)Firefox 3.1 "Shiretoko" war MozillaLinks\nDaveoù d'an niver a bellgargadennoù Firefox\n↑ (en) SpreadFirefox : 500+ Million Celebration\nAdtapet diwar « https://br.wikipedia.org/w/index.php?title=Mozilla_Firefox&oldid=1988750 »\nKemm diwezhañ d'an 26 Ebr 2022 da 16:41\nKemmoù diwezhañ degaset d'ar bajenn-mañ d'an 26 Ebr 2022, da 16:41.


Rocé er Run ar Puñs (14/02/2013) | Korn an dudi\nRocé er Run ar Puñs (14/02/2013)\nPosted: 20 C'hwevrer 2013 in Sonadegoù\nTikedennoù:rap, Rocé, Run ar Puñs\nPlijout ‘ra din kalz ar rapour Rocé, dibaoe un nebeut bloavezhioù bremañ, setu on bet souezhet bras, ha war an tu mat, pa ‘m eus gouezet e vije da dremen e Kastellin.\nKomz a rin deoc’h en-dro amañ eus e bladennoù a-raok pell (unan nevez a vo fin miz Meurzh eta).\nUr rapour speredek evel ma n’eus ket kalz eo eñ (lesanvet eo bet « le rappeur philosophe »). Pep ton a ginnig pozioù labouret-kenañ ha gant ur preder don peurliesañ.\nGanet eo Rocé (José Kaminsky e anv gwir) e Aljeria e 1977 a-raok dont da Frañs bugel. E dad a zo ur rezistant brudet, Adolfo Kaminsky, hag e c’hoar, Sarah Kaminsky, aktourez ha skrivagnerez. Kompren a reer neuze un tamm gwelloc’h a belec’h e teu tro-spered hag engouestl ar paotr.\nEr Run ar Puñs e oa an abadenn, ur sal e Kastellin deuet da vezañ en un nebeut mizioù ma lec’h karetañ ‘vit ar sonadegoù (ur pennad a rin sur’walc’h a-benn nebeut traken war al lec’h).\nIskis an deiziad (d’ur yaou da 8e30) hag ar priz (digoust). Gwashoc’h, dizoloet ‘m eus war al lec’h ne vije ket posubl tapout ur banne bier. Petra, « soirée sans alcool » ? ^^\n‘Benn ar fin em eus komprenet e oa liammet tout-se gant ar memes abeg. Donedigezh Rocé e Kastellin a oa liammet gant ur raktres pedagogel, a-gevret gant ul lise d’eus ar vro. Ur c’harr-boutinad leun a liseidi (ket dre ret fin-tre ‘pad ar sonadeg ouzhpenn, grrrr) a oa war al lec’h. (Ha gellet ‘zo bet tapout ur banne Leffe goude ma vijent aet kuit, ouf ! ^^)\nWar al leurenn e oa Rocé gant un DJ, barrek-tre, met lonket e anv ganin siwazh, gant ar vezh (menegiñ ‘rin anezhañ aze pa vo bet adkavet ganin).\nIspisial e oa un tamm ar sonadeg-mañ (chañs o deus bet ar Gastelliniz !) dre ma oa ar wech kentañ evit ar rapour kanañ an tonioù a vo war e bladenn nevez, Gunz ‘N Rocé. N’eo ket bet merzet re dre ma n’anaveze ket an dud an tonioù met anzavet en deus Rocé d’ar re a zo bet o komz gantañ goude (me en o zouezh) e oa faziet un tamm war ar pozioù (pardonet eo).\n‘Pad hanterenn gentañ ar sonadeg en deus kanet Rocé e donioù kozh, ha n’int ket kozh tonioù tamm ebet ! Tonioù a zo tu da glevet war an teir fladenn gentañ : Top départ, Identité en crescendo ha L’être humain et le reverbère. Tonioù evel Changer le monde, Les gens parlent, 10/10, Ricochets, Besoin d’oxygène, L’être humain et le reverbère, Jeux d’enfants, Des questions à vos réponses…\n‘Pad an eil lodenn hon eus bet ar chañs da glevet tonioù nevez neuze. Ur sapre albom ‘vo an hini da zont me lâr deoc’h. Un toullad tonioù ouzhpenn mat a zo, war a bep seurt sujedoù : al lavar, an habitus, an huñvreerezh… Un danvez « tub » a zo ivez, un ton nerzhus hag efedus ma zo unan. N’on ket sûr d’eus pe ditl a vo roet dezhañ, met kredapl un dra evel « J’rappe pas pour être sympa ».\nTon nemetañ an albom da zont a c’haller kavout war Internet ‘vit c’hoazh a zo « En apnée », deoc’h da gaout un tañva daoust ma n’eo ket an hini a blij din ar muiañ.\nDalc’het eo bet gant Rocé evit an adc’halv an ton en deus roet brud dezhañ e bed ar rap : On s’habitue.\nOuzhpenn bezañ barrek war ar rap ha speredek eo simpa-tre Rocé. Bet ‘m eus tro da gaozeal gantañ un tammig, ha da gaout ur gêrig war ma fladenn L’être humain et le reverbère. #drant\nSadornvezh ar vell-droad : Gwengamp-Naoned + An Oriant-Evian\nDe briques et de sang / Hautière & François


Journal de Renaud Camus, mercredi 11 mars 2015\ncréée le jeudi 12 mars 2015, 18 h 55\nmodifiée le vendredi 13 mars 2015, 15 h 19Mercredi 11 mars 2015, minuit & demi. J’ai toujours eu les plus mauvaises relations avec l’abbaye de Flaran, et, apparemment, ce n’est pas ~~~~~ ~~~ ~~’~~~~~~~~~. ~~~~~ ~~ ~~~~~~~ ~~~~~~ ~~~~~ ~~~~~~~, ~~~~~~ ~~~~~~-~~~~~, ~~~~~~~ ~~’~~~~~~~~ ~~~~~~~ de temps, car ~~~~~ ~~~~~~~~~ ~~~~~ ~~~~~~ ~~~’~~~~~ ~~~ ~~~~~~~~ ~~~~ ~~~~~ ~~~~~~~~~~~ ~~~~~~~~~~~ ~~~~ ~~~~~~~~~~~~~~ ~~~ ~~~~~-~~~~~ ~~~~~~~~~. ~~~~~~ ~~’~~~~~~ ~~~~~~ ~~~~~~, ~~~~~-~~~~~ ~~~~~~~~~ ~~~~~~ ~~~ ~~~~~~~~~~~ ~~~~~~~~~~~~~. ~~~ l’est tout autant ~~~~~~~~’~~~~, ~~~~~~~, ~~~~~ ~~~ ~~’~~ ~~~~~~~ ~~~~~ ~~~~~~, ~~~~~ ~~’“~~~~~~~ ~~~~~~~”. ~~’~~~~ ~~~~ ~~~ ~~~~~~~~~~~~, ~~~ ~~~~~~~~ ~~~~~~ ~~’~~~~~~~~~~ ~~~~~~ ~~~~, ~~’~~~ ~~~~ ~~~~~~~~~~~ ~~~~~~~~ — ~~’~~~ ma surprise (heureuse) ~~~ ~~~ ~~~~~ ~~~~~~~ ~~ ~~~~~~~, ~~~~~ ~~~ ~~~~ ~~~~~~~ ~~~~ ~~~~~ est.\nLes ~~~~~~~~~~~~~~ ~~~~~ ~~~~~~~, ~~~~~ ~~~~~~~~~~~, ~~~ ~~~~ ~~~~~ ~~’~~~~~~~ ~~~ ~~~~~~~~ ~~~~~, ~~~~~~~~ ~~~ moins (ce qui ~~~~~ ~~~~ ~~~~~~~~ ~~~~~~~~~~~, ~~~~~~~~~~~). ~~~~~~~ ~~~~ ~~~~ ~~~~~ ~~~~~~ ~~~~~~~~~ ~~~ ~~~~~~~ ~~~~~~~~, ~~~~~~~~~ ~~~ ~~~~. ~~~ ~~~ ~~~~~~~ ~~~~~~ ~~~ compliment.\nJe ~~~~~ ~~~~~~~~ ~~’~~~~~~ ~~~ l’exposition, donc, mais ~~~~~~ ~~~ ~~~~~~~ ~~~~ ~~~~~~~~~~~ ! ~~~ ~~~~~~~~~~ ~~~~ ~~~~~~~~ ~~~~~~~~~~~ ~~’~~~ ~~ ~~ ~~~~~~~~ ~~~~~~ ~~~~, ~~~ ~~~~~~ ~~~ “~~~~~~~ ~~ ~~~~~~~”, ~~’~~~~~~~~~~~ ~~~-~~~~ ~~~ ~~~ ~~~~~~~~~~~ d’ici (telle qu’elle ~~~~~~ ~~~~~~). ~~~ ~~~~ ~~~~~~~~~ ~~~~ ~~~~~~~~~~~~~~ ~~~~ ~~’~~~~~~~~~~~~~~~ ~~~ ~~~~~, ~~~~ ~~’~~~~~~ ~~~~~~ ~~~~~ ~~~ ~~~~ ~~ ~~~~~~~~~, ~~ ~~’~~~~~~~, ~~~~~ ~~~~~~~ ~~~ ~~~~~. ~~~ ~~~~~ croire que c’est ~~~~~~~~ ~~~~~~ ~~~~ ~~~~~~ ~~ ~~’~~~~~~~ ~~~~ ~~~~~~, ~~~ ~~~~~ ~~~ ~~~~~ ~~~ ~~~~~~~~~~ ~~~ ~~~~ ~~~~~~~~~~~~~. ~~~ ~~ ~~ ~~~ ~~~~~~ ~~~ ~~~~~, ~~~ ~~~~~~~~, ~~~ gâché-pour-rien, du qui-ne-s’est-pas-regardé. ~~~~~ ~~~~~~ ~~~~~ ~~~~~~ ~~~ ~~~~~~~ ~~ ~~’~~~~~~~~~~~ ~~~~~ ~~~~~~~~ ~~ ~~~~~~~~ ~~~ “~~~~~~” ~~~~~, ~~~~~~~ ~~ ~~~~~~~~~ ~~~ ~~~~~ ~~~~~~~~~ ~~~~~~~. ~~~ ~~~ ~~~~~ ~~~~ ~~’~~~~~~~~~ dans ces conditions ~~~~ ~~~~~~~~~~~~~ ~~~ ~~~~~ ~~~ ~~~~ ~~~~~~~~~~~~~ ~~’~~~~~~~~~~~~~, ~~~~ ~~~~~~~~~~~~, ~~~~~~~~, ~~’~~~~~~~~~ ~~~~ ~~~ ~~~~~~~~~ ~~~ ~~’~~~~~~~~~~~ ~~~’~~~ ~~~~~~ ~~~~~~~ ~~~ ~~~~~~~~~~ ~~~~~~~~. ~~~~~~~~~~ ~~’~~~~~~~ ~~~ ~~~~~~~~~~~~, dans le voisin ~~~~~-&-~~~~~~~~, ~~~~~~~ ~~~~~~ ~~ ~~~~ ~~~~~~~~~ ~~~~~~~~~~~ ~~~~~~~~~~~~, ~~~ ~~~~~~ ~~~~~ ; ~~~ ~~~~ ~~~~~~~~~ ~~~ ~~~~~~~~~~ ~~~~~~~~~ moins.\nÀ ~~~~~~~ ~~~~~ ~~~~~~~~~ ~~~~, ~~~~~ ~~~ ~~~~~~~~~ ~~~~~~~~~~~ ~~~~~~~~~~~ sur la façade XVIIIe ~~~ ~~~~~~~ ~~~~~~~~~, ~~~~~~ ~~~ ~~~~~~~. ~~~~~~~~~~~~~~, ~~~ ~~’~~ ~~~~~ ~~~~ ~~~~~~~ : ~~~ ~~~~~~~~~ ~~~~ ~~~~~~ ~~’~~~~~~~, ~~’~~~~~~~ ~~~’~~~ ~~~~~~~~~ ~~’~~~~~~ ~~~ ~~~~ ~~~~ ~~~~~~~ ~~~~~ accrochés une profusion ~~’~~~~~~~~~ ~~~ ~~’~~~~~ divers.\nÀ ~~’~~~~~~~~~~ ~~~ ~~~~~~~ ~~~~~~~~~ ~~’~~~~~~~~~ XVIIIe ~~~~ ~~~~~~~~~~~~~ ~~~~~~~~~ ~~’~~~~~~~~~ ~~~~~~~~~~, ~~~ ~~~~~~~~ ~~~~ ~~~~~ ~~~~~ ~~~~~~ (~~~~~~~ ~~~~~ ~~~’~~ ~~~~~~~), ~~~~ ~~~~~~~ et les poignées ~~~ ~~~~~~ ~~~~~~~~~~ ~~~~~~ ~~~~~~~~~ ~~~~~ ~~’~~~~~~~ ~~~~~~~~~ ~~~~ ~~~~~~~ — ~~~~ ~~~~ ~~~ ~~~~~~~ ~~~~ ~~~~ ~~~~~~~~~ ~~~ ~~~~~~~ ~~~~~~~~~~, ~~~ ~~~~ ~~~~~, ~~~ ~~~ ~~~~~~~~~~~~ poussé jusqu’à la ~~~~~~, ~~~~~~ ~~~~~~’~~ ~~~ ~~~~~~~~~~~~, ~~~ ~~~~~~ ~~~’~~~ ~~ ~~~~~ ~~~~~~~~ ~~ ~~~~ ~~~~~~ ~~~~~~~~~~~~~~~, ~~~ ~~~ ~~~~~~~~~~ ~~~~~~~~, ~~~’~~ ~~~~ ~~~~~~~~~ ~~~~~~~~~~~~~. ~~~ ~~~ ~~~~~~~~~~ ~~~~~~~~~ d’une pièce rocaille ~~~~~ ~~~~~~, ~~~~~~ ~~~~~ ~~~~~~~~~~ ~~~~~ ~~~ ~~~~~~~~~~~~, ~~~ ~~’~~~~~~ ~~~~~~~~~ “~~~~” ~~~~~~~~ ~~~~~~~ ~~~ ~~~~~~~~, ~~ ~~~ ~~~~~ ~~~~~~~~~~~~~ : ~~~~~ ~~~~ ~~~~~~~~~ ~~ ~~~~ ~~~~~~~ ~~~ méchantes cimaises artificielles, ~~~~~~~~~ ~~~ ~~~~~~~~~~ ~~~~~~ ~~~ ~~~~~~~~~~~~~ ~~~~~~~~~~, ~~~~ ~~~ ~~~~~~~~~ ~~~~~ ~~~~~~~~~~ ~~~ ~~~~~~~ ~~~ ~~’~~~~~~~~, ~~ ~~~~~ ~~~~~ ~~~~ ~~~~ ~~~~~~~~~~~~~ ~~~~~~~~~~ ~~~ ~~~~~~~~~~ ~~~~~ ~~~ haut. On comprend ~~~~~ ~~~’~~~ ~~~ ~~~~~~~~ ~~~~ ~~~~~~~~~~~~~~ ~~~~~~~~~ ~~ ~~~~ ~~~~~~~~~~~~ ~~~~ ~~~~ ~~~~~~~~~ ~~~~~~~~~~ ~~~ ~~~~~~~~~~~. ~~~~~ ~~~ ~~~~ ~~~ ~~~~~ ~~~ ~~~ ~~~~~~ ~~~’~~~ ~~~ ~~~~ donné, tout de ~~~~~, ~~~~~~~ ~~~~~ ~~~~~~~~ ~~~~ ~~~~~~~~~~ ~~~~ ~~~~ ~~~~~~~~~~~~~~ ~~ ~~~ ~~~~, ~~~ ~~~ ~~~~~~~. ~~~~~ ~~~~ ~~~~~~~~ ~~~ ~~~~~~~~~ ~~~~~ ~~~~~~~ ~~~ ~~~~ ~~~~~~~, ~~~~~~~ ~~ l’intérieur de chacun ~~~~ ~~~~~~~~~~~~~~ ~~~~~~~ ~~~ ~~~~~~ ? ~~~ ~~’~~~ ~~~~~ ~~~~~~~~, ~~~-~~~~~~~ ~~’~~~~, ~~~~~~~ ~~~~~~~~~ ~~~~~~~~~~~ ~~~~ ~~~~~~~ exposées ?\nPas ~~~~ ~~~~~~ ~~~~~ ~~~~ ~~~~~~~~~~~ ~~~~~~~~ ~~~~~~~~~, ~~~ ~~~~~~~~~~~~~~~, ~~~~ interdiction, son conseil. ~~~~~~~~~ ~~~~~~~ ~~~ ~~~~~~~~~ ~~~ ~~~~~~~~ ~~~~~~~~~~ ~~’~~~~~~~~~~~~~~~ ~~~~~~~~~~ ~~~~~~~~~, ~~~~~~~~, ~~~~ ~~~~~~~~~~~~ ~~~~~ ~~~~~~ ~~~~~~~~~~~~~~. ~~~ ~~~ ~~~~~~ ~~~~~~’~~~ ~~~ ~~~~~~ ~~~~~~ ~~~~~~~~~~~~ — ~~~ ~~~~~~~~~ par méchanceté pure, ~~~~~ ~~~’~~~ ~~~ ~~~~~ ~~~~~~~ ~~~~~~~~~~~. ~~~~~ ~~’~~~~~~~ ~~~ ~~~~~ ~~~~~~~~ ~~~~ ~~~~~ ~~~~ ~~~~~~ ~~~~~~ ~~~ ~~’~~~~~~~ ~~~~~~~~~~ ~~~~~-~~~~~, ~~~~ ~~~~~~~ ~~~~~ ~~~~~~~~ ~~~ ~~~~~~~~ ~~~ méchantes chaises, de ~~~~~~~~~~ ~~~~~~~~~ ~~~ ~~~~~~~, ~~~ ~~~~~~~~~ ~~~~~~~~~, ~~~ ~~~~~~~~~~~~ ~~~~~ ~~~~~ ~~~~~~~~. ~~~ ~~~ ~~~~~~~~~ ~~~~ ~~~~ ~~~~~~~~ ~~~ ~~~~~~ ~~~~~~~~~ ~~~~~~~~ ~~~~ ~~~ ~~~~ ~~~~~~~~~ ~~~~~~ belli, lors de “~~~~~~~ ~~ ~~~~~~~”. ~~~ ~~~ ~~~~~~~~~ ~~~~~~ ~~~ ~~~~~ ~~~~~~~ ~~’~~~~~~ ~~~~~~~ ~~ ~~~~ ~~~~~~ ~~~~~~~~, ~~~ ~~ ~~~ ~~~~~~ ~~~~~, ~~~~~ ~~~~~~ ~~~~~~’~~ ~~~ jour.\nNous ~~~~~~ vu enfin la ~~~~~~~~~~~ ~~~~~~~~. ~~~~ ~~~~~~~~ ~~~~~~ ~~~ ~~~~~~~ ~~~~~ ~~~~~ ~~~~~ ~~~~~~~ ~~~~~~~~~ ~~~~ ~~~ ~~~~~ ~~~~~~~~~, ~~~ ~~~~~~~~~~~ ~~~~~~~~~ ~~~~ ~~’~~~ ~~~~~ ~~~~~ ~~~ ~~~~~~~~~~~~~, ~~~ ~~~~~ joli très petit ~~~~~~~ (~~~~~~~~~ ~~~ ~~~~~~). ~~~ ~~ ~~ ~~~~~~ ~~~~~ ~~~~ ~~~~~~~~~, ~~~~ ~~~~~~ ~~~~~~ ~~~~~ ~~~~~~ ~~~ ~~~~~~~~~ ~~~~~~~~~~~ ~~~ ~~~~~. ~~’~~~~~~~~~ ~~~ ~~~~~~~~~~ ~~~~~~~~~~~~~ ~~~~ ~~~~ ~~~~~~~~~~~ très attachante, où ~~’~~~ ~~~~~~~~~~ ~~~~~~~~ ~~’~~~~~~ ~~’~~~ ~~~~ ~~~~~~~~~~ ~~~ ~~~~~~~~~~. ~~~~~ ~~~ ~~ ~~ ~~~~~ ~~~ ~~~~~~~ ~~~~, ~~~~~~ ~~~~~~, ~~~ ~~~~~~~~~ ~~~~~~~~~~~~~~~ ~~~~~~~~~ ~~~~~~~ ~~~~~~~. ~~~ ~~~ n’est pas douteux ~~~~ ~~~~ ~~~~~~~~ ~~~ ~~~~~~~~~ ~~~ ~~~~~ ~~~~~~~~~~~~~~ ~~~~~~~~~~~ ~~~~~~~~~~ ~~~~ ~~~~~ ~~~~~~~~~~ ~~~~~~~~~ ~~~~ ~~~~~~~~ ~~~~~~~~~~ ~~~ ~~~~ ~~~~~~~~ ~~~ ~~~~~. ~~’~~~~~~~ ~~~~~ ~~~~~~~~ ~~~~~~~ ~~~ catalogue, mais il ~~’~~ ~~~~~~ ~~~~~~ ~~~~~~~ ~~’~~~~ ~~~~~~~~ ~~~~~~~~~ ~~~~~ ~~~~~~~~~~~~ ~~~ ~~~~~~~~ ~~~ ~~~~~~~~~, ~~~~ ~~~~~~-~~~.\nvoir l’entrée du mercredi 11 mars 2015 et ses 45 images dans Le Jour ni l’Heure


Pempet quevren - An decvet Chabistr - Wikimammenn\nPempet quevren - An decvet Chabistr\nYouen-Yan-Lois Derrien, 1779-1792 (?) (p. 448-450)\n◄ An navet Chab. Var ar gonsiderationou pere a so propr evit renouveli hon resolutionou mad An decvet Chab. Ar gonsideration guenta peguen excellant ha peguen dîn e hon ene An unnecvet Chab. An eil consideration : peguen dîn ha peguen excellant eo ar vertuziou ►\nCOnsiderit peguen nobl ha peguen excellant e hoc’h ene pehini e deveus un entendamant, hac a ene non pas hepquen ar bed-mâ pehini a ellomp da velet, mæs a ene c’hoaz penaus ez eus Elez hac ur Barados, a ene penaus ez eus un Doue meurbet souveren ha mad, hac oll-c’halloudus, a ene penaus ez eus un eternite, hac a ene ouzpen petra so propr ha convenabl evit beva ervat er bed-mâ evit erruout e compagnunez an Elez er Barados, hac evit jouissa eternelamant eus a Zoue.\nO va ene caer, a dleit-hu da lavaret, te a ell entent Doue, e garet hac e zesirout ; pe a dra en em amusi-de gant disteroc’h tra ? te a ell esperout an etemite eürus, pe a dra en em amusi-de gant ur moment ? unan eus an displijadurezou en deoue ar map prodig oa guelet penaus, hac èn o c’hallout quent beva dilicat ouz taol e dat, ne zebre nemet ouz laouer ar moc’h. O va ene, capabl out da jouissa eus a Zoue ; maleur dit mar en em gontantez gant bianoc’h eguet Doue. Gortoit cals oc’h ene var ar gonsideration-mâ, ha represantit dezi penaus ez eo eternel ha din eus an eternite, ha sivit e c’halon hac e couraich evit ar sujet-se.\nAdtapet diwar « https://br.wikisource.org/w/index.php?title=Pempet_quevren_-_An_decvet_Chabistr&oldid=144595 »\nKemmoù diwezhañ degaset d'ar bajenn-mañ d'an 10 Eos 2018, da 08:57.


Mary Boleyn (war-dro 1499 — 19 a viz Gouhere 1543) a oa c'hoar henañ Anne Boleyn, ha serc'h ar roue Herri VIII, ha ivez hervez tud zo, hini ar roue gall Frañsez Iañ . Div wech e timezas.\nGanet e oa e Blickling Hall, Norfolk, ha tremen a reas he bugaleaj e kastell Hever, ti an tiegezh, e Kent. He zad a oa un diplomat pinvidik Thomas Boleyn, kentañ kont Wiltshire, hag he mamm Lady Elizabeth Howard. N'eus prouenn ebet eus deiz resis he ganedigezh met etre 1499 ha 1508 e oa. Bremañ peurvuiañ e soñjer e oa war-dro 1499. Hervez an dihelloù n'eus arvar ebet e oa an henañ eus an tri bugel a chomas bev e ti he zad hag he mamm. Sklaer eo e krede da vugale Mary e oa o mamm an hini e oa ar c'hoar henañ: e 1597 e c'houlennas he mab-bihan Lord Hunsdon an titl a “earl of Ormonde” (kont Ormonde) dre ma kave dezhañ e oa eñ an hini e oa an hêr. Hervez reolennoù pizh an hêrezh en noblañs, mard eo Anne an hini a vije bet an henañ, e vije aet an titl gant he merc'h, ar rouanez Elesbed Iañ ; rak tremen a rae an titl dre ar vaouez koshañ pa ne oa ket a lignez dre ur gwaz. Hervez ar poell koulskoude, dre ma ne oa bugel ebet da Elesbed, e tistroe an titl da lignez Mary paneogwir he devoa bugale.\nAfer ouzh ar roue gallAozañ\nMary a voe gweladennet e Paris gant he zad, Sir Thomas, hag he c'hoar, Anne, a oa bet o studiañ en Izelvroioù er bloavezh a-raok. Meur a zous he doe, ha marteze e oa Frañsez Iañ en o zouez. Istorourien zo avat a gav dezhe n'eo ket gwirheñvel e vije bet ken skañv garig Mary. Distreiñ a reas da Vro-Saoz e 1519.  ha lakaet e voe da zimezell a enor gant ar rouanez Catherine of Aragon.\nDimezell a enorAozañ\nUn tamm goude he distro e voe dimezet Mary da Sir William Carey, kourataer pinvidik, d'ar 4 a viz C'hwevrer 1520, ha Herri VIII a oa bet pedet d'an eured. Un darempred a voe skoulmet etre ar roue ha Mary, met n'ouzer ket mat pegoulz e krogas. Ne voe ket brudet ha Mary ne gavas ket brud ha madoù ha galloud evel a veze d'ar serc'hed roueel e broioù all. Krediñ a reer e oa echu an darempred-se a-raok ganedigezh bugel Mary, Henry Carey, e miz Meurzh 1526. Lavaret e veze e oa ar roue an hini a oa tad da gentañ bugel, pe d'an daou he deus bet Mary, Henry ha Catherine o anvioù. Hervez un test e oa heñvel ar mab Henry Carey ouzh Herri VIII. John Hale, person ("vicar", e saozneg) Isleworth, pa oa 10 vloaz ar mab, a skrivas e oa en em gavet gant ur “young Master Carey”, hag a oa mab bastard d'ar roue. N'eus testeni all ebet da reiñ brasoc'h kred d'an arguzenn diwar-benn bastardiezh Herri Carey. Katelin Aragon, pried kentañ ar roue Herri VIII, a oa bet dimezet da gentañ d'e vreur henañ, Arzhur, met marvet e oa ar priñs un toullad mizioù war-lerc'h o eured, pa ne oa nemet 15 vloaz. Kement-se a voe kemeret da arguzenn gant Herri da reiñ korf d'e arguzennerezh evit dizimeziñ diwezhatoc'h digant e wreg: gant an eured etre e vreur hag e c'hoar-gaer (o lakaat e vije bet embaridigezh etre an daou bried yaouankik) e oa bet krouet ul liamm hervez lezenn an Iliz hag a vire outo a zimeziñ an eil d'egile. Met pa zeuas Mary Boleyn da vout serc'h da Herri e oa bet krouet ul liamm heñvel etrezañ hag he c'hoar Anne Boleyn, hervez lezenn an Iliz ivez, met kement-se ne voe ket lavaret gant Herri neuze; koulskoude ez ae kontrol da lezenn an Iliz en hevelep doare rik hag hini Herri ha Katelin Aragon. Desket evel ma oa Herri war an doueoniezh ne c'halle ket chom hep gouzout kement-se.\nHe c'hoar Anne o tegouezhout e penn ar galloudAozañ\nAnne Boleyn, c'hoar Mary Boleyn, a zistroas da Vro-Saoz e miz Genver 1522, hag a voe sachet evezh an holl warni e lez ar roue. Ne oa ket an div c'hoar gwall domm an eil ouzh eben ha ne zarempredent ket an hevelep tud. Koantoc'h e veze kavet Mary, diouzh a ouzer, hogen speredekoc'h e seblante Anne bezañ, ha mennet da ober berzh. Pa grogas ar roue da sellout outi e nac'has dont da vout serc'h dezhañ, rak fin a-walc'h e oa evit kompren ne vije ket pell o treiñ kein outi ma teue a-benn da gousket ganti. A-benn kreiz 1527 e oa mennet Herri da zimeziñ dezhi. Gant se e mennet ivez da glask terriñ e eured gant ar Spagnolez Katelin Aragon. Bloaz goude e varvas pried Mary, dle gantañ a-leizh, chomet da baeañ war e lerc'h gant e wreg. Ar roue a roas Henry Carey, mab Mary Boleyn, da ziwall da Anne Boleyn, hag ar rouanez da gas ar paotr da skoliañ d'ur manati sistersian. Dont a reas a-benn da lakaat reiñ da Vary ur bañsion a £100.\nMary Boleyn a vije e-touez he diskennidi tud evel Winston Churchill, P G Wodehouse, Elizabeth Bowes-Lyon, Diana, Princess of Wales, Sarah, Duchess of York, ha Charles Darwin.\n↑ [http://www.thepeerage.com/p3638.htm#i36379 thePeerage.com - Person Page 3638\nAdtapet diwar « https://br.wikipedia.org/w/index.php?title=Mary_Boleyn&oldid=1855682 »


Hippolytos - Wikipedia\nHippolytos pe Hippolyte (Ἱππόλυτος / Hippólutos e gregach a dalvez « a zistag ar c'hezeg») zo anv meur a zen en Henamzer en Hellaz.\ne mojennoù Hellaz kozh\nHippolyte, rouanez an Amazonezed, lazhet gant Herakles\nHippolytos (mab Theseüs), mab Theseüs hag Antiope, a voe karet gant Faidra, ar vaouez dimezet gant e dad Theseüs; bez' ez eo unan eus tudennoù trajedienn Euripides, diwar e anv, hag an drajedienn Phèdre, gant Jean Racine.\nur sant, eneppab, ha skrivagner en IIIvet kantved\ntrajedienn Robert Garnier\n“Hippolyte et Aricie”, trajedienn war gan gant Jean-Philippe Rameau (1733).\nAdtapet diwar « https://br.wikipedia.org/w/index.php?title=Hippolytos&oldid=1757079 »\nKemmoù diwezhañ degaset d'ar bajenn-mañ d'an 29 Gou 2017, da 12:42.


Breizh da Jezuz – Hanezadur ar Vouster - Tiegezh Santez Anna\nLa lettre de Tiegezh Santez Anna\nNiverenn 45 . Miz Du / Novembre 2011\n*Miz Santez Anna -\nVous pouvez trouvez cet article en français, en cliquant ici, et disposer ainsi d’une fenêtre indépendante, qui pourra servir aussi à ceux qui lisent d’abord en breton mais ont besoin de se référer au texte en français.\nAr pennad-mañ a c’hellit kavout e galleg en ur glikañ amañ, evit digeriñ ur stern a-ziforc’h hag a skoazello ivez an dud a lenn da gentañ e brezhoneg, naouez gant poan un tamm.\n* D’ar Sul 12 a viz Mezheven. Devezh kejadenn ar Genunaniezh a-benn aozañ Pardon Santez Anna. Hevlene e fell dimp kinnig hor pardon o lakaat splann al liamm start etre enstuzegezh ar feiz hag an Avielerezh Nevez, anezho div elfenn a gaver evit gwir e kreiz buhez hon tiegezh speredel abaoe ar penn-kentañ, da heul Devezhioù Bed ar Yaouankiz e Sant-Jakez Kompostella e 1989. Dizoleiñ en-dro gwrizioù kristen Europa e-sell d’an Avielerezh Nevez a oa bet annougadenn Yann-Baol II d’ar re yaouank er bloaz-se ha dodenn an emgav e Galisia. Ha ni da aozañ ur birc’hirinadenn oc’h erzerc’hañ enstuzegezh ar feiz en hor bro, gant ar yezh, gwiskamantoù hengounel hag an delwenn vras eus santez Anna, Patronez Breizh, savet a-ratozh hag a zo hiviziken e chapelig Lann-Anna.\nFeiz ha sevenedur hag evidomp Feiz ha Breizh a zo da zerc’hel liammet start bepred. E miz Here 2010, dirak bodadeg hollel kentañ ar C’Huzul Pabel evit herouezañ an Avielerezh Nevez, bet diazezet gantañ, ez eo bet pouezet gant Benead XVI war "...ar gristenion a zle darbenn ur stuzegezh kred dezhi ha kendrec’hus ... " ha war "drama ar bruzunadur... "Tud c’hoant ganto entuañ gant an iliz, eme c’hoazh ar Pab, zo dre ret neuziet gant ur gweladur eus ar vuhez en dislavar gant ar feiz. Luzietoc’h eo kemenn Jezuz evel Salver nemetañ eget gwezhall." Tra m’en em gaver neuze dirak ur saviad nevez ha galenus evit gwir, ez eo, a-dra-sur, ur sevenadur start evel hini Breizh ur splet dreist e-par an Avielerezh Nevez, evel m’en disklerias Yann-Baol II da eskob Gwened goude e weladenn en hor bro : "Emaomp o vont davet un hollvroelerezh ma vo an holl ‘mesket’ ennañ ; hogen an dud a glasko gwriziennoù diles. C’Hwi e Breizh hoc’h eus gwrizioù, eveldomp-ni e Polonia. Kement tra a c’hoarvez war an dachenn sevenadurel hag a sell ouzh al leiaelezh-mañ, gant he c’hoant d’en em eztaoliñ, zo a bouez bras hag a c’hell bezañ un hent evit ar feiz. " (Képhas, Genver-Meurzh 2004)\nA-geñver gant an Hengoun pe an Dazroadur, en em ziskouez ar sevenadur neuze, evel un arventenn diziouerus e stern an Avielerezh Nevez. Daoust m’eo bet ken diaes d’e lakaat da dalvezout gant ar meteier sevenadurel ken digristenaet, diouzh un tu, ha gant hon en-dro ilizel ken bedekaet ha diwriziennet, diouzh an tu all, ez eo bet klasket bepred gant Tiegezh Santez Anna mont gant hentoù an Avielerezh Nevez war un dro gant enstuzegezh ar feiz hag e felle dimp en diskouez splannoc’h neuze, er bloaz-mañ, dre bardon santez Anna. Met penaos ober gant an nebeut a araezioù gwezhiañ a zo ganimp ? Ur soñj zo deuet dimp...\nEr Vro-Vigoudenn, tro Landudeg, e kaver ur c’hoef a vez graet anezhañ koef bras-bihan, ken gwir ma ’z eo e c’hell bezañ kavet bras pe bihan hervez gant petra e vez keñveriet. Bras-bihan a c’hellfe bezañ ivez hor pardon : bihanoc’h diouzh un tu, o vezañ ma vefe graet pep tra e Lann-Anna en un doare eeun tre, ha brasoc’h diouzh un tu all, dre ma padfe hogos ur mizvezh eleze e-doug Miz Santez Anna ! Ha setu ni en hent gant hon erbar nevez...\n*D’ar Yaou 30. Fenoz e krogomp da lenn Miz ha buhez Santez Anna, ul levr bet savet gant an Aotrou Peron, kure parrez Kast, bet embannet e 1877. A zeiz da zeiz e tizoloimp ar pezh a zo bet miret gant hengounioù a-zivout buhez mamm Mari ha burzhudoù c’hoarvezet dre he hanterouriezh, e Breizh peurliesañ. Hor Paeronez d’hon ambroug war hentoù an Aotrou a-hed ar mizvezh-mañ a zo gouestlet dezhi.\nD’ar Meurzh 5 a viz Gouere. Dre ma ra glav er beure-mañ e krogomp da gempenn ar skiber ha staliañ an taolioù a-benn ar pardon. Goude merenn, gant an amzer gaer a zo distro, hon eus kleuzet ur c’hlaz a-hed ar chapel ma vo lakaet ur gorzenn skarzh-dour ennañ.\nD’ar Meurzh 12. Kendalc’het hon eus al labour a-hed ar chapel : lakaet eo bet ar c’horzennoù dizourañ ha stouvet neuze ar c’hlaz gant mein ha grouan. Kempennet eo bet gwelloc’h ar porzh ha staliet zoken ul laouer-vaen, bet douget a-nerzh-brec’h, a vo leuniet gant dour benniget. Amzer zo bet ouzhpenn gant Yann-Bêr da falc’hat un tamm geot. Ha setu ni prest a-benn degemer hor mignon, ar pastor Philippe Frémondeau, a zo bet kouviet da brezeg ha da luskañ ur veilhadeg pediñ hag avielerezh. "Dont da vezañ test an adunaniñ" a zo dodenn an emgav. Pouezet en deus war ster ar vadeziant en Tad, er Mab hag er Spered Santel. Brav tre ! Da-heul ur goulenn en deus displeget ivez penaos degemer an diouganoù en un doare frouezhus. Ra vo miret mat ar grasoù resevet ha ra daolint frouezh padus ! Ha dougomp trugaregezh da Zoue evit hor breur Philippe en deus asantet dont da brezeg gant kement a c’hred ha da lodennañ Komz Doue ganimp e chapel Lann-Anna. E levrenn Kan ar Pobloù e lenner :\n"Hervez ar skeudennidigezh hengounel o tiskouez santez Anna o kelenn he merc'h Mari, ez eo ar Bibl a weler alies etre daouarn mamm ar Werc'hez. Rak danevellañ a ra dimp an hengoun he deus santez Anna enhentet he merc'h da zaremprediñ ar Skritur Santel ha gant he biz o redek war al lizherennoù santel e teskas da Vari mont gant hentoù an Aotrou Doue. Santez Anna gwisket holl a sioulded hon doug, ni ivez, da devel ha da reiñ skouarn da vouezh an Aotrou o komz ouzhimp eus an neñv (kv Hb 12,25). Hag hi merc'h ar bobl bet stummet gant Komz Doue ha mamm Mamm Jezuz, ar Gomz deuet da vout den, santez Anna zo evidomp, evit gwir, evel ur melezour eus ar Skritur Santel, evel ul letrin d'ar Gomz en em ro dimp. Hag hi pennhêrez grataennoù Israël, e c'hell santez Anna hon skoazellañ da arselliñ, en un doare spisoc'h c'hoazh, an hir a hent en deus ranket Doue toullañ evit tizhout kalon mab den. Bez e c'hell hon skoazellañ da zizoleiñ diougonerezh Doue war Israël ha steuñv a silvidigezh an Aotrou war holl bobloù an douar galvet d'ar silvidigezh er C'Hrist Jezuz."\nD’ar Sadorn 16. Laouen omp o tegemer en enderv-mañ an tad Philippe Calles eus Arc’hozhac’hiezh Roumania, ur beleg reizhvriat neuze, hag e wreg hegarat Sylvie. En em anavezout a reomp abaoe bloavezhioù endeo ha mennet omp bet d’o c’houviañ da-geñver Miz Santez Anna a-benn buheziñ ur prantad liderezh renet ganto. Da gentañ avat eo bet benniget an ti, kanoù o sevel gant moged an ezañs ha sklêrijenn ar piledoù, sparfet dour benniget e pep pezh. Da c’houde ez omp en em gavet er chapel evit lid meurdezus gousperoù Hunidigezh Santez Anna. En dibenn eo bet kinniget kehelañ ar Groaz ha relegoù santez Anna, pezh a zo bet graet gant kalz gred. Laouen omp bet o tegemer Person Gourin en hon touez. Gouez d’an holl : ur prantad e kenunaniezh gant an neñv ! Bennozh da Zoue evit ar pezh a vuhezer dindan mantell santez Anna ! * *\nD’ar Merc’her 20. Emeur bemdez o prientiñ Lann-Anna evit deiz ar pardon o tostaat : kempenn c’hoazh ar skiber, troc’hañ ar geot, kempenn al liozrh, benañ ar c’harzh hag ivez ampezañ koefoù, sevel follennoù ha prientiñ al lidoù... Bennozh da Zoue evit an dud a youl vat a zo deuet da labourat gant kalon.\nD’ar Yaou 21. Beilhadeg azeulerezh e chapel Lann-Anna. Tostaomp ouzh Tron ar C’Hras (Hb 4,16) !\nD’ar Gwener 22. E deroù an endervezh e reomp Hent ar Groaz gant un nebeud tud. Hent ar C’Halvar ‘ zo hent an Neñv, Diskouezet d’an holl gant Doue ! Ha da c’houde e kendalc’homp gant al labour kempenn. Ha prest e vo a-benn disul ?\nD’ar Sul 24. Navet Pardon Santez Anna. Degouezhout a ra an dud a-nebeudoù e dibenn ar beure, ar re o doa dibabet bezañ gwisket gant Mariannig pergen a-benn pourc’hañ gizioù ar vro. Er bloaz-mañ e krogomp gant tinellig o vezañ ma vo an oferenn da deir eur hag ar wezh kentañ e chapel Lann-Anna. Un darvoud ! E dibenn ar pred e tegouezh an tad Dominig de Lafforest a lido an oferenn. Plijet omp oc’h en em gavout gantañ er chapel lec’h ma c’heller arvestiñ ouzh murlivadurioù en doa livet daou vloaz’zo. Lidet eo bet an oferenn e brezhoneg gant kanoù gregorian evel boaz. Prizet eo bet gant an holl mousfent an tad Dominig a oar prezeg en un doare bev buhezek ha skouerius tre. Benniget eo bet ar gwiskamantoù breizhek evel ma reer bep bloaz hag an tad Dominig en deus lavaret pegen talvoudus e kave gwiskañ dilhad ar vor dreist-holl pa vez graet gant lusk ar feiz evel ma kinnigomp amañ. Ha setu an dud distro d’ar skiber evit merenn-vihan. Un tamm biniou bras a vez roet da selaou gant Goulven, un dudi ! Degouezhet eo person Gourin da evañ ur banne kafe ganimp ha laouen eo an dud d’e saludiñ. Poent eo distreiñ d’ar chapel evit lidañ ar gousperoù, kevarc’h ar Sakramant, olevadur gant balzam santez Anna ha kehelerezh relegoù hon Itron Vat. Pedenn ivez dirak kartenn broioù Breizh evit ma tigoro ar Vretoned o c’halon da c’hwezh ar Spered Santel. * * * * * * * * * * * * * * * * * * * *\nDa verkañ er bloaz-mañ bezañs Marie-Alix de Penguily, hag hi bremañ kadoriadez kevredigezh Hentoù an Dro-Vreizh ha deuet betek Lann-Anna gant ur Flandrezadez kozh bet avielet gant an Tad Dominig er bloavezhioù m’edo harluet e Belgia. Goude ar gousperoù eo chomet un nebeud tud d’ober tinellig lusket gant kanoù hag un tamm koroll. Ha poent e oa da Varivon plantañ he zeltenn a-raok an noz… Bennozh da Zoue ha meuleudi da santez Anna evit an devezhiad pardon hollgaer !\nD’al Lun 25. Gouel S. Jakez. Mintinvezh sioul antronoz ar pardon. Merenn a-gevret gant un nebeud mignoned. War dro teir eur hanter e tegouezh ur mignon beleg evit lidañ gant gred an oferenn e chapel Lann-Anna. Da c’hwec’h eur en em gavomp en-dro evit selaou komzidigezh Benead a-zivout orin ar feiz e Breizh ken abred hag ar marevezh abostoloek. Gousperoù da c’houde, koan ha pedenn en-dro da eizh eur hanter. "Na ro ket d’an dristidigezh da ene…" (Si 30,21-25)\nD’ar Meurzh 26 Gouel Sz Anna. Degouezhout a ra ur mignon beleg all a-benn lidañ an oferenn da 11e. Pebezh gras evidomp da gaout an oferenn e chapel Lann-Anna da zeiz gouel hor paeronez ! Ar wezh kentañ e vo ! Merenn er skiber hag e krogomp gant ar gousperoù heuliet evel disul gant Kevarc’h ar Sakramant. Laouen eo an holl oc’h en em gavout c’hoazh evit merenn-vihan kent kimiadiñ an eil re diouzh ar re all, darn o vont kuit goude tri devezhiad a bedenn, a gejadenn hag a levenez e Lann-Anna... Lod avat o deus bet un tamm poan o vont kuit trumm e-giz-se ken ez int chomet da gaoniañ gant ar restachoù goude ur valeadenn er c’harter. *\nD’ar Yaou 28. Da zeiz gouel an eskob meur sant Samzun ez eomp en hent abred evit un devezh pourmen ha dizoleiñ. Doare ar vreuriezh da ziskuizhañ un tamm en ur drukarekaat evit an devezhioù kaer buhezet e Lann-Anna e-doug Miz Santez Anna. Tizhout a reomp war-eeun kastell Pondi da weladenniñ un diskouezadeg gwiskamantoù breizhek aozet siwazh e chapel ar c’hastel. Na brav eo gwikamantoù ar Vretoned ! Tost kreisteiz eo endeo pa zegouezhomp e bourc’h Kroeshañveg da weladenniñ an iliz a zo gouestlet da s. Samzun a lidomp hiziv ha da s. Vaoris Karnoed a zo ganet eno. War ar maez, pelloc’hik, e tispakomp hon tinellig e-tal ur c’hroc’h Itron Varia Lourda. Buan avat e loc’homp en-dro a-benn en em gavout e bourc’h Sant-Goneri e Bro-Ereg bepred. Alchwez an iliz a gavomp aes a-walc’h amañ ivez. E Henvouster, e Kernev, ez eo un afaer all avat. Goude ur sell ouzh an Teir Feunteun, bet dilec’hiet siwazh, , ez eomp war glask alc’hwez an iliz, en ur gêriadenn war ar maez evel m’eo bet lavaret dimp met den ebet ha goude bezañ goulennet ha klasket c’hoazh e tistroomp d’ar vourc’h lec’h ma vez lavaret dimp e rankfemp c’hoazh mont da glask war ar maez... Ma, a-walc’h ! Divizout a reomp kenderc’hel hon troiad gant Sant-Koneg. An iliz a c’hellomp gweladenniñ, enni ur banniel kaer eus santez Anna. Merzout a reomp emañ an tour e stad fall meurbeut hag an iliz dre vras dilezet a-walc’h. Evel an iliz ez eo gouestlet ar feunteun gaer da San-Goneri en deus bevet er c’hornad a-raok en em dennañ e Bro-Dreger e Plougouskant lec’h m’eo brudet e chapel. War ar maez e tiskoachomp feunteun Sant-Weltaz en un ardremez aozet kaer. D’ar gumun ez eo, moarvat, a soñjomp. Tamm ebet, degouezhout a ra perc’henn al lec’h, degemerus tre, hag em laka da gontañ dimp istor al lec’h. Ne chom mui nemet ar feunteun met ur chapel zo bet gwezhall ma krog da kontañ he istor... Chomet e vijemp pell c’hoazh d’e selaou met poent eo mont pelloc’h. Alese e reomp un tamm hent betek bourc’h Treve e Bro-Sant-Brieg. Ur banne kafe e-kichen an iliz serret, un tamm marvailh gant un den kozh eus ar barrez, un nebeud kammedoù betek ar feunteun, ha setu-ni war ar maez, kavet ganimp chapel Sant-Pêr, met an alc’hwez siwazh a vo roet dimp ur wezh all. Gousperoù e-tal ar chapel hag el lec’h dispar-mañ e tispakomp c’hoazh hon tinellig evit koan. Re ziwezhat e tegouezhomp e Gras-Uzel da glask alc’hwez an iliz a zo brav meurbet an diabarzh anezhi. Meurdezus c’hoazh eo iliz ar C’Hilloù (Kernev) na c’hellomp gwelout nemet an diavez anezhi, met pebezh arvest ! Echuiñ a reomp hon troiad da serr-noz war dorgenn I.V. Loretta a-raok kemer hent an distro. Bennozh da Zoue evit an devezh kaer-mañ ha sant Samzun da vennigañ douaroù Bro-Ereg, Kernev ha Pentevr hon eus treuzet. * *\nD’ar Sul 31. Tra m’emaomp oc’h echuiñ Miz Santez Anna e kounaomp an traoù kaer bet buhezet e Lann-Anna e-doug ar sizhinvezhioù benniget-mañ. Daoust hag-eñ n’eo ket bet Pardon Sz Anna 2011, eeun tre diouzh un tu hogen leun a c’hrataennoù, ur pardon bras-bihan, evit gwir, evel ma oa bet desellet ?\nTroioù-kaer Tiegezh Santez Anna…\nA-c’haoliad etre Bro-Ereg, Kernev ha Pentevr !\n28 Juillet 2011- Expédition entre Vannetais, Cornouaille et Penthièvre…\n« Miz Here Breizh da Jezuz, niv.45... »


Buhez ar Zent. pages 727, 728, 729. Encyclopédie Marikavel.\npages 727, 728, 729\nSANTEZ URSULA HAG HE C'HOMPAGNUNEZ\nGwerc'hezed ha Merzerezed (453)\nWa r d r o hanter ar bempvet kantved, ar Zôzon, c'hoaz paganed, a glaske beuzi Breiz-Veur en gwad he bugale ha dismantr ar vro a-bez dre an tan. Dre n'hallent mui harz oute, ar Vretoned, diframmet digante douar o c'havel, a gemeras an tec'h. Al loden vrasan aneze a deuas en Breiz-Vihan; mes darn a yeas betek ar Spagn, ha darn-all a ziskennas war ôchou ar Jermani, elec'h ma savjont eur c'hastel a oe galvet eus o hano Brittembourg, war aber stêr vras ar Rhin.\nEur bagad merc'hed yaouank, en o fenn Ursula, merc'h da unan eus pennou-bras ar Vretoned, a oa deut evelse da chom da Gologn.\nD'ar memes mare, Attila, lezhanvet « Gwalenn Doue », mestr bras eur boblad gouezidi, ar Hunned, a oa bet trec'het demdost da Chalons, gant Aëtius, jeneral romen, ha Merove, roue ar Franked. Red oa bet d'ezan tec'hel prim ha distrei mezek warzu ar Pannoni, e vro. Gant ar gounnar oa ennan, e tistruje, bop mac'h ee, tïe ha tud. Kêr Kologn a oa war e hent, hag a oe kemeret hepdale. Ursula hag he c'hompagnunez, merc'hed yaouank, ne zalejont ket da vezan kavet gantan. Ar gouezidi a glaskas 'n em gemer oute; mes ar merc'hed-man, kennerzet gant Ursula ha gwell gante gouzanv ar maro kentoc'h eget nac'h o fe ha koll o enor, a enebas kalonek. Raktal al lazerez a gomansas; a dôliou kleze, a dôliou birou, a dôliou barrinier liouarn, ar verzerezed a oe diskaret (war-dro 453).\nDorojou ar baradoz, en devez-ze, a renkas digeri frank evit digerner Ursula hag he c'hoarezed, en o daouarn bod palmez ru ar verzerenti ha war o fenn kurunen ar werc'hded kristen.\nTremenet ar bar, hag ar gouezidi êt gant o hent, ar re eus kêriz Kologn o devoa gallet miret o bue, a zastumas gant preder korfou ar gwerc'hezed ha korfou o c'henvroïz merzeriet gant Attila, hag o sebelias gant enor evel euu tensor presius. -- Er park ruziet gant o gwad ha santelaet gant o relegou, eun iliz kaer a oe savet ha galvet « Iliz ar gwerc'hezed santel ». Brudet oa dre holl an iliz ze, er bla 643, pa oe hanvet sant Kunibert da arc'heskob en Kologn.\nEn de a hirie c'hoaz, mogeriou ar c'heur a zo kelc'hiet, traou ha krec'h, gant pennou ar verzerezed, hag eur chapel en kichen a zo leun aneze. War ar pennou-ze eman ar merk eus o merzerenti : en darn e weler an toullou grêt gant ar birou; ouz darn-all zo c'hoaz stag pennadou bleo ruziet gant ar gwad. An dra-ze n'eo c'hoaz nemet al loden vihan eus ar relegou; al loden vrasan a zo en diabarz ar mogeriou ha dindan leuren an iliz. An dud fidel gwechall a gare mont da bardonan da iliz ar gwerc'hezed santel.\nUrz on Ursulinezed\nSantez Ursula, hag a renas d'an nenv kement a eneou santel, azo bet kemeret evel skouer gant ar vestrezed-skol hag al leanezed o deus ar garg da zevel bugale gristen. Hi eo patronez iliz ar Sorbon en Pariz. Dindan he fatronaj, eun Urz leanezed a zo bet savet gant santez Anjela Merisi, er bla 1537, evit an Itali da gentan, ha digaset en Frans, er bla 1611, gant Madalen L'Huillier. — En eskopti Kemper ha Leon, betek an amzeriou poanius a zo o ren, e oa pemp kouent Ursulinezed : en Kastel, en Montroulez, en Keraez, en Kemperle hag en Kemper. En eskopti Sant-Brieg ha Landreger a oa peder : en Landreger, en Kintin. en Lambal hag en Dinam. Dispar eo ar vad o deus grêt en holl barouziou-ze hag en holl barouziou tro-war-dro; ha diniver ar mammou a familh kristen savet gante. Siouaz, er bla 1907, int bet holl argaset er-mêz ar vro. Ma o dije labouret evit an dud, o-dije bet lec'h da goll kalon; mes evit Doue eo o deus labouret; gant se, Doue a roio d'eze eun digoll meurbed bras en e rouantelez.\n(PS JC Even : + Lannuon, en eskopti Treger)


Brezhoneg e Aodoù an Arvor ? Bodadeg disadorn e Sant Brieg !\nEmañ ar votadegoù departamant o tostaat buan, hag un darvoud a-bouez eo evit reiñ lañs ha nerzh d’ar brezhoneg er pemp korn eus ar vro ! E Aodoù an Arvor e c’hallfe bezañ graet kalz muioc’h evit ar brezhoneg hag ar vrezhonegerien, ha pa vefe war tachennoù evel an deskadurezh, ar re yaouank, ar sevenadur, […]\nKentañ emvod gant Ai’ta! Treger dimeurzh, 10 a viz Meurzh, da 8 eur e tavarn ar Valserezed e Brelevenez (Lannuon). War ar stern : koulzad votadegoù departamant aozadur oberenn disadorn e Sant Brieg gouel 10 vloaz Ai’ta! e miz Mae Digor eo d’an holl, deuit niverus !\nDiriaou da noz e oa en em vodet un nebeud izili deus Ai’ta! Treger e mont e-barzh Karrez Hud Lannuon evit displegañ d’an arvesterien ha d’ar mediaoù penaos eo berzhet brasañ lec’h sevenadurel Treger d’ar brezhoneg ha da sevenadur ar vro. Poent bras da dilennidi Lannuon Treger Kumuniezh cheñch penn d’ar vazh ha d’ar rener, […]\nKinniget en doa ar strollad Ai’ta ! ur votadeg keodedel e ti-gar Gwengamp disadorn beure evit goulenn gant an dud o soñj diwar-benn ar bannelerezh da zont. E-mesk an dremenidi ez eus 92 dioute o deus kemeret perzh ha respontet d’ar goulenn : « Daoust ha mat eo deoc’h e vefe divyezhek brezhoneg-galle ha par-ouzh-par ar bannelerezh e […]\nGant strollad Ai’ta !, hag a zifenn implij ar brezhoneg er vuhez foran, e vo aozet ur votadeg foran d’ar sadorn 21 a viz C’hwevrer, eus 10e da greisteiz, dirak ti-gar Gwengamp. Pal ar votadeg-mañ a vo goulennata ar veajourien, an implijidi, kement ha tud ar vro war plas ar brezhoneg en ti-gar nevez […]


Castell Newydd Emlyn - Wikipedia\n(Adkaset eus Castellnewydd Emlyn)\nAr pont dreist ar stêr Teifi, etre Adpar ha Castell Newydd Emlyn.\nCastellnewydd Emlyn (pe Castellnewi e lavar tud an tolead), skrivet ivez Castell Newydd Emlyn, zo ur gêr vihan eus Kembre, e gwalarn kontelezh Caerfyrddin, war lez kreisteiz ar stêr Teifi. War harzoù Ceredigion emañ, hag a-wechoù e lakaer kêriadennig Adpar, war lez hanternoz ar stêr hag e Ceredigion, evel ur rann eus kêr, petra bennak ma he deus Adpar un hir a istor e Ceredigion.\nEno emañ Castell Trefhedyn, kreñvlec'h eus ar Grennamzer.\nE kantrev Emlyn e oa er Grennamzer.\nBreizh Plonevez-Porzhe 1994\nAdtapet diwar « https://br.wikipedia.org/w/index.php?title=Castell_Newydd_Emlyn&oldid=1781560 »\nKemmoù diwezhañ degaset d'ar bajenn-mañ d'an 17 Gen 2018, da 22:12.


Virginia Della Rovere - Wikipedia\nVirginia Della Rovere\n(Adkaset eus Virginia della Rovere)\nVirginia Della Rovere (Urbino, 1544 – Napoli, 1571) a oa ur briñsez italian, merc'h da Guidobaldo II Della Rovere, dug Urbino, ha d'e bried kentañ, Giulia Varano, merc'h pennhêrez Giovanni Maria, dug Camerino.\nE 1560 e voe dimezet da Federico Borromeo, dug Camerino, priñs Oria ha kont Arona, met bugel ebet n'o doe.\nE 1559, a-raok hec'h eured, e tedias Costanzo Porta dezhi ul levrad madrigaloù evit pemp mouezh, moulet gant Antonio Gardano, e Venezia. Sur a-walc'h edo Virginia della Rovere e-touez ar c'hanerezed ha marteze sonerez ivez, evel ma oa ar c'hiz en amzer-se.\nMervel a reas he fried Federico d'an 19 a viz Du 1562. Addimeziñ a reas an intañvez e 1564, d'ar priñs Ferdinando Orsini, dug Gravina.\nPa varvas Virginia ec'h addimezas Ferdinando gant Costanza, merc'h da Fabrizio II, priñs Venosa, kont Conza, hag aotrou Gesualdo.\nAdtapet diwar « https://br.wikipedia.org/w/index.php?title=Virginia_Della_Rovere&oldid=1901859 »\nKemmoù diwezhañ degaset d'ar bajenn-mañ d'an 4 Mae 2021, da 06:51.


Buhez ar Sent/1912/Benviou ar Basion - Wikimammenn\nBuhez ar Sent/1912/Benviou ar Basion\n◄ Leandr Benviou ar Basion Ar C’hoareiz ►\nEizvet devez warn-ugent a viz C’houevrer\nAr c’hoareiz a zo savet en zonj eus ar yun kalet a reas Hon Zalver Jezuz-Krist, epad daou-ugent devez, arôk en em lakat da brezek e gelennadurez d’an dud.\nSavet eo ive evit ober d’imp en em bourchas dre ar binijen, ha, dre eun dizro war boaniou Mab Doue, lidan, evel m’eo dleet, an deiou ar bla eus Pasion ha Rezureksion Salver ar bed.\nAn Iliz a oar nag a sklerijen hag a nerz a deu en hon eneou, pa garomp ’n em lakat a galon ganti war Basion Jezuz-Krist. Abalamour da ze, bep gwener eus ar c’hoareiz, e ra d’imp ober eur gammed bennak war an hent a ya eus mene Olivez da vene Kalvar.\nD’ar gwener kentan, ec’h enor kurunen spern Hon Zalver.\nD’an eil gwener, ar goaf a doullas e galon hag an tachou a doullas e zaouarn hag e dreid.\nD’an trede, al lienach ma oe sebeliet enne korf maro Hon Otrou.\nD’ar pevare, e bemp gouli.\nD’ar bempvet, e wad presius.\nD’ar c’houec’hvet, seiz glac’har e Vamm benniget.\nN’eo ket souezus e vefe bet dastumet, pisan ma oe gallet, benviou ar Basion, kemend-all a garante o devoa an Itron-Varia, ar merc’hed santel, an ebestel, Joseph Arimathi ha Nikodem evit an Otrou Krist.\nAn drein a zo rannet a-gle hag a-zeou. Iliz-veur Kastel-Pol he deus an enor da viret unan aneze ; eun all a zo en Andria, en Itali, hag a deu ar beradou gwad, êt outan diouz penn Hon Zalver, da vezan beo, bep gwech ma koue Gwener ar Groaz de gouel ar Werc’hez, en miz meurz.\nAdtapet diwar « https://br.wikisource.org/w/index.php?title=Buhez_ar_Sent/1912/Benviou_ar_Basion&oldid=36380 »\nKemmoù diwezhañ degaset d'ar bajenn-mañ d'an 13 Mez 2012, da 09:32.


Théophile Thoré-Burger - Wikipedia\nÉtienne-Joseph-Théophile Thoré, lesanvet William Bürger, ha Théophile Thoré-Bürger (23 a viz Even 1807 e La Flèche – 30 a viz Ebrel 1869 e Pariz) a oa ur c'hazetenner hag ur buruteller arzoù gall. A-drugarez dezhañ eo e voe dizoloet en-dro oberenn Vermeer.\nluc'hskeudennet gant Nadar e-tro 1865\nAlvokad e oa. E miz Meurzh 1848 e krouas ar gazetenn bemdeziek La Vraie République, hag a voe berzet buan a-walc'h gant Cavaignac. E miz Meurzh 1849 e krouas Le Journal de la vraie République : burevioù ar gazetenn a voe distrujet d'an 13 a viz Even 1849. Thoré a rankas divroañ hag ez eas da Vrusel. Eno eo e tibabas an anv-pluenn William Bürger. Distreiñ a reas da Frañs goude distaoliadeg ar 15 a viz Eost 1859.\nEr bloavezhioù 1830 en doa staget gant ar vicher buruteller arzoù. Sevel a reas a-du gant ar realouriezh, hag e tifennas laborioù livourien evel Jean-François Millet ha Gustave Courbet. E 1866 e lakaas embann un heuliad tri fennad er Gazette des beaux-arts, ma tisplege penaos en doa dizoloet oberenn Vermeer. E 1842, p'edo o weladenniñ ur mirdi e Den Haag, e welas Gwel eus Delft, gant an anv Vermeer. Er bloavezhioù goude e kavas un oberenn all en un dastumad prevez : Ur servijourez o skuilhañ laezh (Plac'h al laezh).\nE-pad e vloavezhioù en harlu ez eas war glask oberennoù Vermeer. Ul lodenn anezho a oa anavezet, met roet da livourien all evel Pieter de Hooch. En holl e kavas 70 oberenn diwar zorn Vermeer. Hiziv an deiz e ouezer ne chom nemet 35 livadur bet savet gant Vermeer (en holl en dije livet war-dro 45 taolenn). Dont a reas a-benn memestra da anavezout div drederenn eus livadurioù Vermeer.\nDictionnaire de phrénologie et de physiognomonie, à l'usage des artistes, des gens du monde, des instituteurs, des pères de famille, des jurés, etc., 1836 \nLa Vérité sur le parti démocratique, 1840 \nDessins de maîtres, Collection de feu M. Delbecq, de Gand, 1845 \nCatalogue des estampes anciennes formant la collection de feu M. Delbecq, de Gand, 1845 \nLe Salon de 1846, précédé d'une Lettre à George Sand, 1846 \nLe Salon de 1847, précédé d'une Lettre à Firmin Barrion, 1847 \nMémoires de Caussidière, ex-préfet de police et représentant du peuple, gant Marc Caussidière, 2 levrenn, 1849 1 2\nEn Ardenne, par quatre Bohémiens. Namur, Dinant, Han, Saint-Hubert, Houffalize, La Roche, Durbuy, Nandrin, Comblain, Esneux, Tilf, Spa, kenlabour, 1856\nMusées de la Hollande, 2 vol., 1858-1860\nVan der Meer (Ver Meer) de Delft, 1866\nThoré-Bürger peint par lui-même : lettres et notes intimes, 1900 \nAdtapet diwar « https://br.wikipedia.org/w/index.php?title=Théophile_Thoré-Burger&oldid=1852905 »\nDernière modification le 28 Her 2019, à 01:55\nKemmoù diwezhañ degaset d'ar bajenn-mañ d'an 28 Her 2019, da 01:55.


(Adkaset eus Poltoratsk)\nKêrbenn Turkmenistan eo Aşgabat (turkmeneg: Aşgabat; perseg: عشق آباد, Ešq-âbâd; ruseg: Ашхаба́д, Ashkhabád; treuzksrivet ivez a-wechoù Ashgabat, Ashkabat, Achkabad, h.a.), ma vez enni 695.300 a dud (e 2001). Turkmened eo an darn vrasañ eus an annezidi, met kavet e vez o vevañ eno ivez Rused, Armenianed hag Azeried.\nLec'hiet eo etre gouelec'h Kara Kum ha menezioù Kopet Dag.\nUr gêr nevez a-walc'h an hini eo, kresket diwar ur gêriadenn bet savet e 1818.\nE 1869 e oa bet savet eno ur c'hreñvlec'h gant soudarded rus ha neuze e teuas tamm-ha-tamm muioc'h a dud da vevañ eno dre ma oa anezhañ ul lec'h sur, en o zouez marc'hadourion ha tud a vicher. Staget e oa bet ar broioù tro-war-dro ouzh Impalaeriezh Rusia e 1884 ha divizet e oa bet lakaat Aşgabat da gêr bennañ dre ma oa tost d'ar vevenn gant Persia dindan beli Breizh-Veur da neuze.\nE 1908 e oa bet savet e kêr gant ar Vahaied o lec'h-pediñ kentañ met damzistrujet e oa bet gant ur c'hren-douar e 1948 ha peurzistrujet dindan ar ren soviedel e 1963.\nStaliet e oa bet ar galloud Soviedel, kollet, hag adc'hounezet da vat e 1917, pa oa bet lakaet an anv nevez Poltoratsk d'ar gêr en enor d'un dispac'hour eus al lec'h. Adanvet e oa bet "Aşgabat" en-dro e 1927 ur wech staliet mat ar Strollad Komunour e Turkmenistan, distaget Ashkhabad.\nMont a reas buan kêr war gresk, o tont da vezañ industrielekaet mui-ouzh-mui, daoust ma'z eas an traoù da fall gant ur c'hrenndouar meur (kreñvder 7,3 hervez skeul Richter) d'ar 6 a viz Here 1948, ma varvas en tu all da 110.000 a dud, da lavaret eo div drederenn eus poblañs kêr.\nGevellet eo gant : Albuquerque e Mec'hiko Nevez er Stadoù-Unanet ha gant Ankara e Turkia\nLec'hienn diwar-benn ar gêr hiziv\nAdtapet diwar « https://br.wikipedia.org/w/index.php?title=Aşgabat&oldid=1765182 »\nKemmoù diwezhañ degaset d'ar bajenn-mañ d'an 24 Eos 2017, da 15:41.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/342 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/342\nI. CORINTIED, XII.\nvezimp ket condaonet assambles gant ar bed. (33) Rag-se, va breudeur, pa en em dastumit assambles evit dibri, choumit an eil da c’hortoz egile. (34) Ha mar hen deuz unan-benag naoun, ra zebro en he di, evit n’en em assamblot ket evit ho condaonation. Evit an traou all, me ho reglo pa vezin erruet.\nEVIT ar pez a zell an donezonou spirituel, breudeur, ne fell ket d’in e vec’h heb anaoudegez. (2) Gouzoud a rit penaos pa oac’h Jentiled, e oac’h douget d’an idolou mud, hervez ma vijec’h renet. (3) Rag-se e tisclerian deoc’h penaos den e-bed, o komz dre Spered Doue, na lavar ez eo Jesus milliget, ha penaos den na hell lavaret eo Jesus an Aotrou, nemed dre ar Spered-Santel. (4) Hogen, bez’ a zo meur a seurt donezon, mes n’euz nemed eur Spered hep-ken.\n(5) Beza ez euz ive meur a seurt kargou mes n’euz nemed eun Aotrou hep-ken ; (6) ne labour ket er memeus feçon en holl, mes ar memeus Doue eo a ra pep tra en holl. (7) Hogen, an donezonou euz ar Spered a zo roet da bep hini evit mad an holl. (8) Rag da unan eo roet dre ar Spered komz ar furnez ; da eun all komz ar wiziegez, dre ar memeus Spered ; (9) unan all a receo ar feiz dre ar memeus Spered ; unan all a receo digant ar memeus Spered an donezon da barea an dud klanv ; (10) unan all, an donezon euz ar miraclou ; unan all, ar brofesi ; eun all ar galloud da anaoud ar sperejou ; eun all ar galloud da gomz meur a seurt langach ; hag unan all, an donezon da rei da intent al langachou. (11) Mes eur Spered hep-ken, hag ar memeus Spered, a ra an holl draou-ze, en eur rei da bep hini he zonezonou, evel ma fell dezhan. (12) Rag evel m’az eo ar c’horf unan, petra-benag m’hen deuz kalz a izili ; hag evel ma ne ra holl memprou ar c’horf-se, petra-benag ma’z int kalz, nemed eur c’horf hep-ken, evel-se ive e c’hoarvez gant ar C’hrist. (13) Rag badezet omp bet holl ebarz er memeus Spered, evit beza eur c’horf hep-ken, ken Judevien, ken Greked, esclavourien ha tud libr ; ha leuniet omp bet holl euz ar memeus Spered. (14) Rag n’eo ket bet great ar c’horf gant eun ezel hep-ken, mes gant meur a hini. (15) Mar teufe an troad da lavaret : Pa n’e ket me eo an dorn, n’ed oun ket euz ar c’horf ; daoust hag hen na vefe ket koulskoude\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/342&oldid=125463 »\nKemmoù diwezhañ degaset d'ar bajenn-mañ d'an 9 Eos 2018, da 11:18.


Kaourintin Riou - Wikipedia\nKaourintin Rioù pe Korantin Riou a oa frer, pe breur, da lavarout eo lean diveleg, en urzh ar Frered Sant-Gabriel a oa diazezet er Vendée, ha kelenner er skolioù kristen. Ganet e oa e 1913 e Pornaleg ha marvet e 1995 en Dordogne (departamant). E familh a oa labourerien-douar, e kêr ar Rest. Mont a reas d'ar skol da bPont-'n-Abad e skol Sant-Gabriel.\nDesket en doa gwenedeg evit kelenn pa oa e Baod. Kelenn a reas ar yezh da vugale ar Vro-Vigoudenn a-raok ar Brezel diwezhañ, ha goude ar Brezel, e kelennas anezhi evel eil yezh.\nKelenner eo bet e Kerne-Izel hag e Bro-Wened. Mont a reas war e leve p'edo o chom e Liger-Atlantel ha goude, en 1988, ez eas d'an Dordogn.\nSaourus e oa e vrezhoneg. Azasaet en deus e vrezhoneg diouzh bezañ komprenet gant ar vugale, dreist-holl en e levr ar Mabinogion...\nEvit a sell ouzh ar reizhskrivañ, e krogas da skrivañ el Liamm en 1948-49 met buanik a-walc'h e heuilhas urzhioù eskopti Kemper hag e geneiled Visant Fave ha Visant Seite hag e krogas da skrivañ e skolveurieg.\nLevrioù, danevelloù[kemmañ | kemmañ ar vammenn]\nAr Mabinogion evit ar Vugale, Al Liamm - Tir na N-og\nMintin ha Noz, gant Kpye,(Korantin Riou, Breur), (dindan stumm ur brevial, hep an Aviel), Brest, Ar skol dre Lizer-Emgleo Breiz, 1988, 292 p.\nHenchou Glaz de Korantin Riou. Tresadennoù gant Guérin, Louis. Emgleo Breiz, 1997. - 223 p.; 21 cm. Diverradenn : Disheñvel eo heñchoù an dud er bed-mañ : lod a vez o varc'hegañ war "wenojennoù ar brezel" ; darn all a gerzh gant roudoù kammdro ; koulskoude ez eus ivez heñchoù sioul, laouen, gant chañsoù, ur bam.\nHeñchou du de Korantin Riou et Louis Guérin (1995)\nHenchou ar brezel, Riou, Korantin - broché - janvier 1994 Furnez Breizh, Ti-embann Jos an Doare, 1976\nDon Kihote / diwar Cervantes, bet lakeet sic e brezoneg gant Ar Pagan ha Bodspern, tres. gand Xavier Morvan, kentskr. gand Korantin Riou\nCervantes, Saavedra, Miguel de, 1547-1616,Brud nevez-Emgleo Breiz, 1990\nAdtapet diwar « https://br.wikipedia.org/w/index.php?title=Kaourintin_Riou&oldid=1819854 »


Fizik – Shots of Science Bzhg\nArchives de la catégorie : Fizik\nBale war an dour ? Kichamant\nGant un dourenn nann-newtonian e c’heller ober kalz traoù ! Keit ma ne chomer ket difiñv e chom « solud » dindan an treid.\nPublié parShots Of Science 26 mai 2017 Publié dansFizik, VideoÉtiquettes : dour, dourenn, nann-newtonianLaisser un commentaire sur Bale war an dour ? Kichamant\nUn daol pik-nik evit debriñ atomoù.\nPublié parShots Of Science 19 mai 2017 Publié dansFizik, Kimiezh, SkeudennoùÉtiquettes : fizik, kimiezhLaisser un commentaire sur Un daol pik-nik evit debriñ atomoù.\nRaktres A119 : ur vombezenn atomek war al Loar\nEr bloavezhioù 50 e oa bet savet ar raktres-se gant arme ar Stadoù-Unanet. Lañs a oa gant an URSS er redadeg war-zu an egor d’ar mare-se. Sañset e vije bet tu da welet gouloù an darzhadenn eus an Douar, hep lunedenn ebet…\nPublié parShots Of Science 21 avril 2017 Publié dansEgor, Fizik, Istor, SkeudennoùÉtiquettes : bombezenn, egor, US air forceLaisser un commentaire sur Raktres A119 : ur vombezenn atomek war al Loar\nEr goullonder e kouezh an holl objedoù er memes mod\nAr mas, ar ment pe ar stumm n’o deus efed ebet war fiñv an objed a gouezh dindan efed ar gravitadur, er goullonder. Pa ‘z eus aer ouzhpenn, pe ur fluidenn all, e teu nerzhioù frotañ da cheñch an traoù …\nPublié parShots Of Science 15 avril 2017 Publié dansEgor, Fizik, GIFÉtiquettes : goullonder, gravitadur, nerzhLaisser un commentaire sur Er goullonder e kouezh an holl objedoù er memes mod\nManegoù evit lakaat traoù da fiñval a-drugarez d’ar son\nEn aer koulz hag en dour, lakaat objedoù bihan (partikulennoù zoken) da fiñval hep touch outo ? Derc’hel anezho war-nij ? Posubl eo, a-drugarez d’ar gwagennoù-son kreñv-kenañ a vez skignet gant ar manegoù-mañ\nPublié parShots Of Science 15 avril 2017 Publié dansFizik, VideoÉtiquettes : manegoù, nijal, son, war-nijLaisser un commentaire sur Manegoù evit lakaat traoù da fiñval a-drugarez d’ar son\nDeviñ hep saotrañ ? Blue Whirl …\nTroidellat a ra an tan ha ne brodu kazi huzil ebet. Gellet a rafe servij evit deviñ hep re a saotradur\nPublié parShots Of Science 15 mars 2017 Publié dansFizik, VideoÉtiquettes : blue whirl, deviñ, energiezh, tanLaisser un commentaire sur Deviñ hep saotrañ ? Blue Whirl …\nAr « Beg », emgav gwagennoù memes kreiz dezho\nEn ur poull gant mekanikoù gwagennoù eo bet savet, gant ar FloWave Ocean Energy Research Facility\nPublié parShots Of Science 15 février 2017 Publié dansFizik, VideoÉtiquettes : beg, dour, gwagenn, kreizLaisser un commentaire sur Ar « Beg », emgav gwagennoù memes kreiz dezho


Murat IV, ganet d'ar 27 a viz Gouere 1612, a voe seitekvet sultan an impalaeriezh otoman.\nMab e oa da Ahmet I ha da gKösem Sultan. Ren a reas eus 1623 betek 1640.\n2 Bloavezhioù ar ren diharz\n3 Trec'hioù brezel\nSultan e voe Murat IV da unnek vloaz hepken hag e-pad bloavezhioù kentañ e ren e voe gouarnet ar vro gant e vamm, Kösen Sultan, ha kerent all dezhañ.\nUr prantad dizurzh e voe ar prantad-se : an Iraniz a dennas splet outañ evit tapout krog en Irak, emsavadegoù a voe en hanternoz Anatolia hag ar Yeniçeried a lazhas ar vizir bras ha kargidi uhel e 1631.\nMurat IV, prenet skiant gantañ diouzh pezh a c'hoarvezas d'e hanter-vreur Osman II, a lakaas mererezh ar vro penn-da-benn en e c'halloud dezhañ e-unan adalek e 21 bloaz.\nBloavezhioù ar ren diharz[kemmañ | kemmañ ar vammenn]\nAn traoù kentañ a reas Murat IV a voe paouez gant ren an arc'hant evit prenañ kargoù. Paouez a reas ivez gant an dispignoù hag ar sammadoù uhel foeltret dindan renerezh e vamm.\nBerzet e voe gantañ an alkol, ar butun hag ar c'hafe en Istanbul ha kastizet d'ar marv ar re na sentent ket ouzh al lezennoù.\nTrec'hioù brezel[kemmañ | kemmañ ar vammenn]\nKas a reas ar brezelioù Otoman-Safevi etre 1623 ha 1639. E-kerz ar brezelioù-se e voe gounezet Azerbaidjan, Yerevan, Tebriz hag Hamedan gant an Otomaned. Bagdad a voe adstaget ouzh an impalaeriezh otoman e 1638.\nGant feur-emglev Kasr-ı Şirin sinet e miz Mae 1639 e tremenas Mezopotamia dindan dalc'h an Otomaned (hag e chomas evel-se betek ar brezel bed kentañ).\nMurat IV a voe ar sultan diwezhañ o vont d'ar brezel e penn e arme.\nAn Ankoù a lakaas un harz d'e raktresoù politikel koulz hag armerzhel d'an 8 a viz C'hwevrer 1640, pa oa Murat IV nemet 27 vloaz.\nA-raok mervel e roas an urzh da lazhañ e vreur Ibrahim dre ma oa foll ha gant aon na vefe distrujet frouezh e strivoù dindan ren un den divarrek. Ne voe ket sentet outañ avat hag Ibrahim a renas war e lerc'h.\nMustafa I Sultaned an Impalaeriezh Otoman\n1623 – 1640 War e lerc'h:\nAdtapet diwar « https://br.wikipedia.org/w/index.php?title=Murat_IV&oldid=1473133 »


Pevare levr - Ann Oferenn - Wikimammenn\nPevare levr - Ann Oferenn\n◄ Arabad eo d’e-omp klask anaout mister sakramant ann Aoter ; bez’ e tleomp lakaat hor spered da blega d’ar feiz An Oferenn Gousperou ar Zul ►\nARAOG AN OFERENN.\nVa Zalver a va Doue, dont a ran ama dirak hoc’h aoter evit caout pers en ho Sacrifis Santel. Plijet ganeoc’h, va Doue, rei d’in an oll grassou hoc’h eus bolontez a deufe em ene dre an oferenn-man, a lacaït em c’halon ar zantimanchou mad a vank d’in.\nTroit va c’halon da brofita eus ho crassou, grit ma choumo va spered var va feden, ma talc’hin mad var va zonjou, va zellou. Netaït va ene, ancounec’haït va oll fec’hejou, va Doue mad a trugarezuz : câs ac heuz am euz outo, abalamour d’e-oc’h ; va Doue va fardounit, evel ma pardounan d’ar re ho defe great poan d’in.\nVa Zalver Jesus, grit ma vezin er memes santimant ac a-unan ganeoc’h, ma en em roin oll d’eoc’h, evel ma zoc’h en em roet oll evidoun. Evel-se bezet great.\nPA ZISKEN AR BELEG E TRAON AN AOTER.\nIn nomine Patris, et Filii, et Spiritus-Sancti. Amen.\nEn hano an Tad, ac ar Mab, ac ar Spered-Santel ; en hoc’h hano, Trindet sacr, evit renta an enor dleet d’eoc’h, dleet da un Doue, eo e teuan d’an oferen zantel-ma.\nPlijet ganeoc’h, va Doue a va Zalver, ma vezin a-unan gant ho ministr, evit offri gant-han ar zacrifis-ma, evit silvidigez va ene, ac grit d’in beza er memes santimant ma vizen bet var menez Calvar, ma vizen bet eno pa edoc’h o vervel evidomp.\nAnzao a ran ouzoc’h va fec’hejou, o va Doue, dirag ar Verc’hez Vari ac an oll Zent a Sentezet eus ar Baradoz ; rac pec’hed em eus, em zonjou, em c’homzou, em oberou ; ac e pedan ar Verc’hez gloriuz Vari ac an oll Zent a Sentezet da bedi evidoun.\nVa Doue, bezit trugarezuz, selaouit va feden, a roit d’in induljans, absolven a pardoun eus va holl fec’hejou.\nDoue crouer an eneou, bezet truez ouz ho crouadurien ; Tad trugarezuz, discuezit ho trugarez d’ho pugale.\nSalver an eneou, maro evit hor zavetei, lacait da dalvezout d’eomp meritou ho passion ac ho maro. Kemerit truez ouz-omp, tud reuzeudig maz-omp, pardounit d’eomp hor pec’hejou.\nGloar en envou da Zoue, joa d’an dud var an douar. Meuleudi d’eoc’h, va Doue ; bennoz a gloar d’eoc’h evel m’eo dleet da un Doue, crouer a mestr an oll. Ni ho trugareca, Aotrou souveren, Roue an Ee, Doue an Tad oll-c’halloudek.\nJesus, Oan Doue, Mab unic an Tad, Doue a mestr ar bed oll, Oan digasset da effaçi pec’hejou an dud, bezet truez ouz-omp ; ac eus ar baradoz, e leac’h m’ema ho Rouantelez evel hini an Tad ac ar Spered-Santel, grit ur zell a druez ouz-omp. Saveteit ac’hanomp, c’hui hoc’h-unan eo a c’hell hen ober, c’hui hoc’h-unan eo a zo santel, hor Mestr ac hon Aotrou, huelloc’h eget an Ee, gant ar Spered-Santel, er memes gloar gant Doue an Tad. Amen.\nRoit d’eomp, va Doue, dre bedennou ar Verc’hez Vari ac an oll Zent, an oll grassou a c’houlenn ho ministr brema dezan he-unan a d’eomp-ni. A-unan gantan e c’houlennan ive ar memes grassou-se, d’ar re m’eo dleet d’in pedi evito. Roit dezo a d’in va-unan, va Doue, an oll zicourou m’hon euz izom anezho evit gounid ar Baradoz. Dre veritou Jesus-Christ hon Aotrou.\nVa Doue, roet oc’h eus d’in an anaoudegez eus ho lezen, ac eleiz a vroadou tud a zo c’hoas hep an anaoudegez-se. Gant resped a carantez e selaouin ho comzou sacr, ac e sujin a galon vad d’oc’h oll gourc’hemennou santel.\nVa Doue, ma vize va c’halon e doare calonou ar Batriarchet ac ar Brofetet eus al Lezenn genta ! Ah ! ma vizen eveldo astet da velet ac’hanoc’h o tont, ma vize va c’harantez cre a tener, evel carantez hoc’h Ebestel !\nNe d-eo mui ar Brofedet nac an Ebestel eo am c’helenn en dro-ma : ho Mab unic eo, va Doue, a zesk d’in an Aviel. Allas ! petra dalvezo d’in credi ho comzou, ma ne zentan ket outo !\nVa Doue, credi a ran ferm ann oll virioneziou a ziscleriit d’eomp : roit ar c’hras d’in ac an nerz da heulia va c’hreden, o veva ervez an Aviel.\nCredi a ran en un Doue ebken ; credi a ran e Doue an Tad oll-c’halloudec, en deus eus a netra great ar bed-ma ; credi a ran e Jesus-Christ, e Vab unic, ur memes Doue gantan, ker santel, ker braz, ker galloudec, eternel eveldan.\nCredi a ran eo deuet ar Mab unic-se er bed gant ur c’horf ac un ene evel domp, ac abalamour d’eomp, ac en deus gouzavet poan, eo marvet, eo ressuscitet eus a varo da veo, eo pignet en Ee, ac e tiskenno ac’hano da fin ar bed da varn ar re veo ac ar re varo.\nCredi a ran er Spered-Santel, a zo Doue evel an Tad ac ar Mab, a deu eus an Tad ac eus ar Mab, en deus ar memes gloar ganto, a ro ar vuez d’an Eneou ac ar sclerijen d’ar Brofeted.\nCredi a ran an Iliz santel, catholic, apostolic, a zo ar Penn anizi e Rom : credi a ran e deus ar c’halloud da effaci ar pec’hejou dre ar vadiziant ac ar zacramanchou all ; ac e c’hortozan resurrection ar re varo ac eürusdet ar bed all. Amen.\nVa Doue, ne d-oun ket dign da dostat ouzoc’h, evit offri d’eoc’h ar zacrifis. Hen offri a ran d’eoc’h a-unan gant ar beleg, erve bolontez Jesus-Christ pa instituas ar zacrifis santel-man, ac ervez ar volontez en d-eus brema o tont evidoun var an aoter.\nOffri a ran d’eoc’h, va Doue, an oferenn-ma, evit discuez e anavan ar guir hoc’h eus var gement a zo crouet ; evit goulen pardon eus va fec’hejou, evit ho trucarecat evit ann oll grassou am eus bet diganeoc’h bete vrema, evit goulen grassou all d’in va-unan, d’am zud, d’ar re ho-deus great vad d’in ; d’hon Tad Santel ar Pap, d’an oll bastoret, d’an oll gristenien zo var an douar. Bezet sonj ive, o va Doue, eus an anaoun paour ; abalamour da Jesus-Christ hon Aotrou.\nSetu Roue an dud ac an Elez o vont heb dale da zisken var an aoter. Va Doue, savit va spered betec ennoc’h, va dibradit diouz an douar-ma, distagit va c’halon diouz ar bed-ma, ma vezin oll ganeoc’h. Just eo d’eomp ho meuli, just eo, a d’hon eneou e talvezo ; ho trugarecat a reomp, a-unan gant Jesus-Christ hon Aotrou. Dre Jesus-Christ eo e veul ac’hanoc’h an Elez, an Arc’h-Elez, an oll Sperejou Euruz, evel pa grenfent dirag ho Majestez. Plijet ganeoc’h, Aotrou souveren, ma lacaïmp hor moueziou unan gant moueziou an Elez eus an Ee, evit lavaret eveldo calonec a gant joa :\nSantel, Santel, Santel eo an Aotrou, Doue an Armeou. Ar bed oll a zo leun eus e c’hloar. Bennoz at meuleudï d’an hini a deu var an douar, meuleudi d’hon Aotrou, hon Doue, en Ee a var an douar.\nARAOG AR GORREOU.\nNi ho ped, Tad trugarezuz, dre veritou hon Aotrou Jesus-Christ, da scuilla ho crassou varnomp en oferen-ma, ma plijo ganeoc’h miret a difen hoc’h Iliz santel catholic, hon Tad Santel ar Pap, hon Aotrou’n Eskop, kement ho deus carg ac’hanomp. Ho pedi a reomp dreist-holl da scuilla ho crassou var ar re ma’z-omp muia dalc’het da bedi evito ; var hon tud, hor mad-oberourien, var oll vugale an Iliz. Ac evit ma plijo d’oc’h muioc’h hor peden, e lekeomp anezi en-unan kant pedennou ar Verc’hez Vari, Mam d’hor Zalver Jesus-Christ, gant pedennou an Ebestel ac an oll Verzerien eüruz ac gant re ar Zent all a Sentezet eus ar Baradoz ; outo en em erbedomp gant fizians, o veza m’int bugale d’ar memes Iliz ganeomp.\nVa Doue, ma vize brema ken tomm va c’halon evel ma oa calonou ar Batriarched ac ar Brofeted gant ho hast da velet ar Messias o tont var an douar ! Ah ! ma vize ken cre-se va feiz a va c’harantez !\nDeuit eta, Jesus hon Aotrou, deuit, Salver carantezuz, deuit var an Aoter !…\nEma o tont, an Oan Doue, ar Victim adorabl a effaç pec’hejou ar bed oll.\nMab Doue, Salver ar bed, gvir Doue a gvir den, setu c’hui dirazon var an aoter : er c’hredi a ran, rac m’hoc’h eus hen lavaret. Anavout a ran va Mestr dreist an oll, va C’hrouer, va Zalver a va Doue. Ne d-oun netra hebdoc’h, va Doue, ac evidoun eo e teuit. Rac-se e roan d’eoc’h va c’halon, va oll garantez.\nAdori a ran ar goad sacr-se, scuillet evidomp oll, ac esper am eus, va Zalver, ne vezo ket collet evidoun. Roit ar c’hras d’in d’hen lacat da dalvezout d’am ene. Me ro d’eoc’h va buez, va Jesus, evel ma hoc’h eus roet hoc’h hini evidoun.\nA ne venn-me ket ingrat, va Doue, mar d-afen d’hoc’h offansi goude ar pez a velan ! Nan ! biken ne ancounac’haïn ar pez a ziscuezit d’in en oferenn-ma, ho passion ac ho maro var ar groaz ; ho corf dispennet, ho coad scuilliet evidomp-ni, setu petra zo e gwirionez, dirazoun var an aoter.\nIa, va Doue oll-c’halloudec ; neket ur sacrifls e doare sacrifis Abel, Abraham, Melchisedech eo a zo ama ; ar victim a zo var an aoter-ma eo an hini a zo dign avoalc’h ac’hanoc’h hon Aotrou Jesus-Christ, ho Mab, muia caret.\nPlijet gantan scuilla gant largentez he c’hraçou var gement hini en deus pers en oferenn-ma, var an Anaoun eus ar Purgator, ispisial var A…, var A… Va Doue, dre vertuz an ofern-ma, dilivrit-ho eus ho foaniou.\nDeomp-ni ive, pec’herien, gras a trugarez diganeoc’h, va Doue, m’hor bezo pers e joaiou ann Ebestel santel, ar Verzerien, an oll Zent a Sentezet eürus, ma c’hellimp un deiz meuli ac’hanoc’h en ho c’hompagnunez er Baradoz.\nPegen eüruz oun-me, d’ho caout evit tad ! o va Doue ! Pebez joa d’in-me sonjal ez aïn un deiz da choum en Ee, eleac’h m’emaoc’h-hu ! Meulet ra vezo hoc’h hano dre ar bed oll ! Bezit ar mestr var galonou an oll dud, ma sujint atao a galon vad d’ho polontez. Roit d’ho pugale boued ar c’horf a boued an ene. Ni a bardoun d’ar re ho defe great poan d’eomp, pardounit d’eomp ive. Roit nerz d’eomp da herzel mad ouz ar guall-santimanchou ac ouz ar guall-boaniou a stourmo ouzomp ; ac hon dilivrit diouz ar pec’hed, ar guassa drouk a zo tout. Evel-se bezet great.\nOan Doue, a effaç pec’hejou ar bed, kemerit truez ouzomp : victim lekeat d’ar maro, saveteit ac’hanomp. Doue ar mab, hon alvocad dirag an Tad, goulennit ar pardon d’eomp, roit d’eomp ar peoc’h ac ar guir joa.\nPebez eur-vad, va Doue, mar galfen-me brema tostat ouz-oc’h ive, ho tigemeret em c’halon, hoc’h adori eno, a comz d’e-oc’h eus va izommou ! Allas, ne veritan ket tostat da zacramanti. Pardounit d’in va fec’hejou. Câs am eus outo em c’halon, o veza ma tisplizont d’eoc’h. Va Doue, me garfe sacramanti, evit beza unan gane-oc’h. Netaït va ene, va lecaït e doare-vad da gommunia ar c’henta amzer.\nDa c’hortoz an eur-se, plijet ganeoc’h, o va Doue, rei pers d’in er grassou a deu, dre vertuz communion ar beleg, d’ar re a zo en e ofern. Grit, dre nerz ar zacramant zantel-ma, ma startai va feiz, ma cresco va esperans, ma crevaio va c’harantez, evit n’em bezo mui ken sonj nemet ac’hanoc’h, ken joa nemet ganeoc’h. Evel-se bezet great.\nAN OREMUS DIVEZA.\nAdarre ez oc’h bet var an Aoter evel var ar groaz, evit savetei va ene. Va Doue, me ro d’eoc’h ive va buez evel m’hoc’h eus roet hoc’h hini evidoun, N’am espernit ket : me vezo countant, gant sicour ho Cras, n’eus fors pe seurt poaniou a stourmo ouz-in. Me ho c’hemero evel di-ganeoc’h, ac a lacaï anezo gant ho poaniou-c’hui.\nMont a ran eus an iliz-ma, gant ur galon netoc’h, dre vertuz an ofern. Me dec’ho diouz ar pec’hejou gant eûs outo, ispicial dious ar pec’hejou m’oun muia teched dezo. Me zalc’ho mad d’ho lezen, va Doue, a gvel e ve ganên caout n’eus fors pegement a goll ac a boan, eget terri al lezen zantel-se.\nBennigit ac’hanoun, va Doue, ma talc’hin mad d’ar pez a lavaran brema. Bennigit ac’hanomp oll, ma choumo o cras ac ho carantez ganeomp da virviken.\nAN AVIEL DIVEZA.\nVerb eternel, Mab unic d’an Tad, sclerijen ar bed, deuet eus an Ee da ziscuez d’eomp an hent di, n’am lezit ket da veza hevel ouz ar Iuzevien ingrat, a revuszaz hoc’h anavout ac anzao ez oac’h ar Messias, Salver ar bed. Me hoc’h ador, me hoc’h anavez evit va Zalver a va Doue. Esperans vad am eus, pa hoc’h eus en em c’hret den evidoun, em bezo diganeoc’h an oll grassou em eus ezomm evit mont ganeoc’h d’an eürusdet a bado da virviken. Evel-se bezet great.\nGOUDE AN OFERN\nMe ho trugareca, va Doue, evit ar c’hras am eus bet diganeoc’h da glevet an ofern. Pet hini all n’ho deus ket bet an eur vad-se ! Pardoun a c’houlennan evit ar mankou am be bet enni, o veza dizonj a digalon dirazoc’h, va Doue, gras d’in dre an ofern-ma, da veza didamal evit an amzer dremenet, a crevoc’h en amzer da zont. Sonj am bezo eus ho trugarez ; gant sicour ho cras, me lacaio evez mad, evit na gouezo comz ebet diganen, evit na rin, na zonjin netra ac a rafe d’in coll ar frouez ac ar merit eus va ofern. Evel-se bezet great.\nAn hini a gavfe re hir ar pedennou-se, a c’hellfe lammet dreist lod anezo evlt mont da heul ar Beleg, ac evit caout amzer da zonjat muioc’h. Evit selaou mad an ofern, n’eus ket a bedennou taillet da rencout lavaret tout anezo : peb hini diouz he ziviz ac he zevotion ; ar memes tra evit ar pedennou zo ama varlerc’h.\nAdtapet diwar « https://br.wikisource.org/w/index.php?title=Pevare_levr_-_Ann_Oferenn&oldid=93695 »\nKemmoù diwezhañ degaset d'ar bajenn-mañ d'an 12 Her 2016, da 16:33.


Paotr an douar eo bet da zigentañ Gwilhou Kergourlez a-raok kemer perzh er J.A.C. (Yaouankizoù kristen ar maezioù) ha dont da vezañ prezidant evit Penn-ar-Bed. D'ar mare-se, goude ar brezel, e reer kalz gant ar c'hoariva evit heñchañ ar re yaouank da vont war-raok gant ar modernaat. Setu peget virus ar c'hoariva e penn Gwillou a ya kuit da Bariz da zeskiñ ar vicher komedian. Met lemm eo e bluenn hag e krou ur pezh kentañ e 1958 "Les deux ogres ou le coup de soleil". Berzh a ray gant pezhioù e-giz "Credo Sauvage", "Tard dans la Nuit", "La Chasse Présidentielle" krouet e Roazhon e 1975. Ar fed da labourat e Breizh a lak anezhañ da glask e awen e hengoun e bobl. E bezhioù-c'hoari a vo lakaet e brezhoneg ha c'hoariet ur bern e Breizh gant Teatr Penn ar Bed renet gant Remi Derrien. Bitekle (1978), Dahud (1981), 'Benn warhoaz vo deiz c'hoaz (1992). E 1989 e kemer perzh e lidoù Pemp kant bloavezh Chapel Intron Varia Kerzevot en Erge-Vras. Krouiñ a ra ur pezh lennet "Bosenn Eliant" ur rapsodia, sonerezh gant Michel Boedec. Aet eo war e leve e Bourgogn e 1994 lec'h en deus skrivet e eñvorioù en ul levr plijus ken-kenañ : "Au pays des vivants et des morts" lec'h e kont buhez an dud e Bro Eliant a-raok ar brezel. Skrivet en deus barzhonegoù ha danevelloù war an diwezh ha eñ mervel da 88 vloaz e Bro Vourgogn, d'an 8 a viz du 2014. Ur romant diwar e zorn ha diwar dorn e wreg al livourez Nina Vidrovitch a zo bet embannet e diwezh 2018. Kontañ a reont doare tud eus metou an arzourien e Pariz deuet da gemer perzh er Rezistañs e Kernev-Izel e-pad ar brezel bed diwezhañ.\nAdtapet diwar « https://br.wikipedia.org/w/index.php?title=Gwilhou_Kergourlez&oldid=1855172 »


(Adkaset eus Washington, D.C.)\nEvit talvoudegezhioù all an anv Washington, gwelet amañ.\nWashington D.C. eo kêr-benn Stadoù-Unanet Amerika. "D.C." a dalvez kement ha Distrig Columbia (District of Columbia e saozneg), an distrig kevreadel a glot gant kêr Washington. Dont a ra anv ar ger eus hini George Washington, rener brezel ar Reveulzi Amerikan ha kentañ Prezidant ar Stadoù-Unanet.\nE 1800 ez eas en Unaniezh ; A Capital City eo he lesanv saoznek.\nAdtapet diwar « https://br.wikipedia.org/w/index.php?title=Washington_D.C.&oldid=1836128 »\nKemmoù diwezhañ degaset d'ar bajenn-mañ d'an 15 Mae 2019, da 04:46.


Pajenn:Le Clerc - Ma beaj Jeruzalem, 1902.djvu/31 - Wikimammenn\nPajenn:Le Clerc - Ma beaj Jeruzalem, 1902.djvu/31\n’vel e komz hag e kan an dud a renk izel. Skrivan a reont en yez o bro, dreist-holl ’boue hanter kant vla zo.\nWardro ar blavez 1850, tri anê, Roumanilh, Frederik Mistral hag Aubanel, droug enne o welet e teue o c’henvroiz da vean fæuz e-kenver yez koz o zado, en em glevaz evit labourad e-gevred d’hen hadzevel. En em lakat a rejont da brezeg, da skrivan danve-kan, ha da ganan i o-unan, *herr da m’hallent, ha dont a rejont a-benn deuz o zaul.\nGoneet gante ar bobl, e weljont abred o tont davete kement den yaouank a oa ’n o bro, goest da delc’hen eur bluen ha da riman. An holl dud a zoare zoken a yeaz a-du gante, hag a roaz dorn d’ê, da vihanan gant o yalc’h, pep-hini herve e c’halloud.\nHag an tri varz dioustu da zevel etreze eun unvaniez a rer anei ar felibrij, abalamour e ro Provansiz d’o barzed an hano a felibr, da laret eo, « kelenner ».\nHirie c’hoaz eo bev mad ha krenv o breuriez. Ha n’eo ket traoalc’h ’vite bean roet da yez ha da c’hizio ar Brovans an enor o devoa kollet : fellout a ra d’ê c’hoaz rei kalon d’an holl dud a volante vad a glask ober kement-all en peb korn euz bro Frans. Ha dre garante ’vit o Mamm-Vro e reont ze. Larout a reont, (ha me nan in ket eneb d’ê), larout a reont ec’h eo græt nerz Frans gant nerz an holl vroio bihan a zo breman enni. Mes ’pez an euz laket peb-hini ’nê da vean krenv, daoust ha n’eo ket doare bevan ar re a veve enni gwech-all ? O gizio hag o yez a zo da viret, daoust ha na vefent ket dre-holl ar memez re. Lakat an holl Fransizien da vean henvel-tre, a vefe o dinerzan.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/31&oldid=107725 »\nKemmoù diwezhañ degaset d'ar bajenn-mañ d'an 15 Gwe 2017, da 15:21.